Filipinske trupe pripremaju se da poože bele ruže na spomenik u Maraviju, podignut palim borcima u petomesečnim bitkama protiv Islamske države, za taj grad na jugu Filipina.\nStotine miliona dolara i stotine sati provedenih u radu i treninzima sa pripadnicima filipinskih snaga čini se da malo doprinele uklanjanju boraca Islamske države (IS) ušančenih na jugu zemlje.\nProcena, deo upravo objavljenog izveštaja Pentagona, upozorava da su u najboljem slučaju napori koje podržavaju Sjedinene Države u borbu potiv terorističkih grupa, u zastoju, uz to da filipinske snage nisu uspele da pređu u prednost.\n"Generalno, čini se da napori na smanjenju ekstremizma na Filipinima nisu doneli suštinsku razliku", napisao je u izveštaju vršilac dužnosti generalnog inspektora američkog Sekretarijata za odbranu Šom O´Donel u izveštaju u kom ocenjuje uspeh operacije "Pacifički orao - Filipini".\nIS - Istočna Azija i njeni partneri "ostali su približno iste veličine i snage poslednjih nekoliko godina", dodao je O'Donel napominjući da je došlo do "malih promena" u njihovoj sposobnosti finansiranja i izvođenja operacija.\nKontraterorizam koji finansiraju SAD\nNemogućnost da se ostvari trajniji poraz Islamske države na Filipinima dolazi uprkos značajnim američkim ulaganjima, uključujući gotovo 70 miliona dolara potrošenih od početka ove godine, što je pad od više od 108 miliona dolara u odnosu na prošlu godinu i pad od nešto više od 100 miliona dolara u odnosu na pretprošlu.\nPrema generalnom izveštaju inspektora, većina tog novca otišla je u obaveštajne službe, nadzor i izviđanje, što uključuje upotrebu bespilotnih letelica i druge opreme za pomoć filipinskim snagama u lovu na ćelije IS.\nAli, pored određenog početnog napretka, kada su američke specijalne snage pomogle filipinskim naporima da se 2017. godine ponovo preuzme kontrola kad gradom Maravi, na južnom filipinskom ostrvu Mindanao, napori za iskorjenjivanje IS-a nisu postigli održivi uspeh.\nUprkos tome što je pretrpeo gibitak od hiljadu svojih boraca ubijenih ili zarobljenih u petomesečnoj bitci za Maravi, kao i smrt jednog od vođa Isnilona Hapilona, mesec dana kasnije, IS je opstao\nAmerički vojni i zvaničnici za borbu protiv terorizma kažu da je IS uspeo da zadrži svoj broj u stotinama - od nekoliko stotina, do oko 500 ljudi.\nPoslednje procene američke Obaveštajne agencije za odbranu govore da IS ima od 300 do 500 boraca, podeljenih u brojne frakcije, uključujući grup Abu Šaiaf, Maute, Anšar Kalifa i druge.\nPostoje takođe indikacije da se teroristička grupa širi izvan svojih starih uporišta na jugu Filipina.\nProšlog juna, filipinske snage bezbednosti saopštile su da su četiri borca IS-a, deo "spavajuće" ćelije, ubijena u raciji u glavnom gradu Manili.\nI američki zvaničnici upozoravaju da IS i dalje dobija pristalice širom zemlje, čak i u oblastima u kojima se trenutno ne bori.\nIS i Kovid 19\nPostoji i zabrinutost da borci IS koriste prednosti pandemije koronavirusa.\n"Ograničenja zbog Kovida 19, zajedno s rotacijama sile, negativno su uticala na količinu američke obaveštajne, nadzorne i izviđačke podrške", navodi se u generalnom izveštaju inspektora Pentagona.\nPostoji i zabrinutosti da bi IS grupe mogle da budu ojačane i od strane bivših članova i simpatizera koji su među 10.000 zatvorenika koje je vlada oslobodila kao odgovor na širenje koronavirusa kroz zatvorski sistem u zemlji.\nZvaničnici su takođe zabrinuti zbog neuspeha američkih napora da pomognu u promeni "ekonomskih, socijalnih i političkih uslova" koji mogu da postaknu popularnost grupa poput Islamske države.\n"Mi plaćamo uslugu ovoj ideji suprotstavljanja narativu, ali zapravo nemamo dobar osećaj šta to podrazumeva", rekao je Kolin Klark, stariji saradnik u Sufan centru, globalnoj istraživačkoj grupi za bezbednost.\nOn kaže da je učinjen priličan maksimum kako bi se napravio napredak.\n"Za svaki korak napred, bilo je dva koraka nazad jer nismo imali sposobnost da vodimo vrstu održivog nacionalnog programa CVE (suprotstavljanje nasilnog ekstremizma). Više je to bilo vrsta, znate, piši-briši".


Datum objave: 06.07.2018 17:55 | Autor: SLUŽBA ZA ODNOSE S JAVNOŠĆU VLADE CRNE GORE\n„Mi ćemo spustiti specifičnu akcizu na hiljadu komada sa iznosa od 40 eura na iznos od 30 eura, od 1. septembra i to će tako trajati do kraja 2019. godine. Proporcionalna akciza ostaje ista na nivou od 32 procenta i tako će biti do kraja 2019. 2020. godine od 1.januara specifična akciza se povećava na 33, 5, dok će proporcionalna akciza biti snižena na 30, 5 procenata“- rekao je ministar.\n„Sada je možda pravi trenutak da naglasim da ove predložene izmjene mijenjaju strukturu budžeta za ovu godinu, ali je strogo vođeno računa da se obezbijedi isti procenat deficita za 2018. godinu, odnosno mi ćemo se zadržati na nivou deficita od 3,2 procenta BDP-a. Izvorni prihodi se umanjuju za 8,24 miliona ali ukupni izdaci smanjuju se za 4, 55 miliona. Znači, deficit se povećava za 3,7 miliona odnosno projektovani je 142,84 u nominalnom iznosu, odnosno 3, 22“- rekao je ministar.\nPrezentacija ministar finansija Darka Radunovića


Sajlovo dobija uređene ulice | Radio Delta 89.5\nSajlovo dobija uređene ulice\nU cilju poboljšanja osnovnih uslova za život u Sajlovu, Grad Novi Sad je poslednjih nekoliko godina investirao preko 200 miliona dinara za komunalno uređenje ovog naselja.\nNakon što je na kompletnoj teritoriji Sajlova izgrađena kanalizaciona mreža i javno osvetljenje, Gradska uprava za građevinsko zemljište i investicije sada je pristupila radovima na asfaltiranju ulica u ovom naselju. Kolovoz u većini ulica trenutno je pod tucaničkom podlogom ili prevučen tankim slojem struganog asfalta, sa znatnim brojem udarnih rupa i nerešenim problemom odvodnjavanja što stvara velike poteškoće u odvijanju kako kolskog, tako i pešačkog saobraćaja.\nU prvoj fazi, koja je u toku, biće asfaltirano 13 ulica, a sem kolovoza predviđeno je i uređenje bankina i postojećih kolskih prilaza, dok će odvođenje atmosferskih voda sa saobraćajnih površina biti rešeno kroz sistem otvorenih upojnih kanala. Ugovorena vrednost ove investicije je blizu 122 miliona dinara, a izvođač radova je „Put-invest“ Novi Sad.\nTakođe, JKP „Vodovod i kanalizacija“ realizovaće izgradnju vodovoda, kako bi se u ovom naselju rešio i problem nelegalne mreže. Nastavak radova na putnoj infrastrukturi planira se u drugoj fazi, a sa krajnjim ciljem da, uređenjem 13,6 km saobraćajnica, problem neasfaltiranih ulica bude rešen na prostoru čitavog Sajlova. Na taj način će ovo naselje u kojem živi oko 4000 stanovnika, a udaljeno je svega 8 km od centra grada, biti kompletno infrastrukturno opremljeno, čime će još jednom biti potvrđeno da Grad Novi Sad ima prioritetni cilj da se jednaki komunalni standardi uspostave u svim delovima gradske teritorije.\nPrethodni članakBez vode fabrika „Lir“\nSledeći članakNa današnji dan 03.02.\nIzgradnja vijadukta kod Čortanovaca teče po planu, od marta radovi na...


IRB RS postala vlasnik 90 % akcija OC Jahorina | Hercegovina Press\nInvesticiono-razvojna banka (IRB) Republike Srpske, koja je godinama odbijala da konvertuje obaveze Olimpijskog centra (OC) Jahorina u kapital, konačno je odustala od sudskog spora i pretvaranjem 15 miliona obveznica postala vlasnik 90,6% akcija Olimpijskog centra, navodi Capital.\nIRB odnosno njeni fondovi – Akcijiski fond i Fond za restituciju, do sada su imali ukupno 86,16% kapitala Olimpijskog centra, dok je nakon konverzije obveznica jedan od akcionara postao i Fond za razvoj istočnog dijela RS.\nU kapital je konvertovano 11,2 mil KM obaveza koje je OC imao po osnovu emitovanih obveznica koje je IRB kupila.\nSkupština akcionara OC Jahorina odobrila je krajem prošlog mjeseca Fondu za razvoj istočnog dijela RS sticanje više od 30% akcija OC, po osnovu konverzije obveznica u akcije, bez obaveze objavljivanja ponude za preuzimanje.\nOdluka o konverziji u međuvremenu je i sprovedena, a prema zvaničnim podacima Banjalučke berze ovaj fond sada ima 32,5% akcija OC Jahorina. Pored njega, Akcijski fond ima 43,8%, a Fond za restituciju 14,2% akcija, što znači da IRB ukupno ima 90,66% akcija OC.\nDirektor OC Jahorina Dejan Ljevnaić potvrdio je za Capital da je izvršena konverzija nedospjelog duga po prvoj emisiji obveznica u iznosu od 11,2 mil KM u akcije, čime se osnovni kapital društva povećao za 23,3 mil KM.\n– Na ovaj način kapital je povećan za 11,2 mil KM, a obaveze smanjene za isti iznos. Radi se o akcijama Fonda za razvoj istočnog dijela RS – rekao je Ljevnaić.\nIRB je još 2011. godine kupila kompletnu emisiju obveznica OC Jahorina u iznosu od 15 mil KM, a s obzirom na to da OC nije izmirivao obaveze, banka je podnijela tužbu i dobila pravosnažnu presudu.\nNakon što je u nekoliko navrata, na prijedlog Vlade RS, odgađala blokadu OC Jahorina, IRB je u martu prošle godine pokrenula izvršni postupak, ali je i on vrlo brzo prekinut i počeli su razgovori reprogramu dospjelih i konverziji obaveza koje nisu dospjele na napatu.\nPored toga, IRB je krajem prošle godine ponovo kupila obveznice Olimpijskog centra u iznosu od 10,36 mil KM.


Osiguranje u poljoprivredi pametna investicija - Portal NAŠE SELO\nZasto je vazno osiguranje u poljoprivredi najbolje su iskusili oni koji su imali probleme od grada, suse….\nTagged dunav osiguranje, OSIGURANJE\nPoslednji let orla krstaša\nMladi orao krstaš koji je pronađenkrajem decembra 2020. u ataru sela Prigrevica kod Apatina uginuo je nakon nekoliko dana u prihvatilištu za divlje životinje Zoološkog vrta “Palić”Društvo za zaštitu i proučavanje ptica Srbije saopštilo je da je laboratorijska analiza utvrdila da je uzrok smrti trovanje olovom. Ova izumiruća vrsta, ali i ostala flora i fauna […]\nCvetna oaza -Surfinije cvetnice leta, kako ih negovati?\nSurfinija je vrsta visećih petunija koja cveta od maja do oktobra, a cvetovi mogu da budu bele, žute, plave, ljubičaste, ružičaste i crvene boje. Izuzetno je popularna za uzgoj na terasama, balkonima i prozorima. ….kako da budu raskošne tokom sezone, odgovara Dragana Čolović, Cvetna oaza\nSokobanja – vidi Srbiju ovog leta\nDišemo 20 puta zagađeniji vazduh nego stanovnici EU


Vlada F BiH uplatila u Budžet Općine Kakanj 625.000 KM, nastavljaju se radovi na probijanju trase puta za Brnjic, nadamo se da će ubrzo i ZDK isplatiti iznos od 600.000 KM koji je odobren – Općina Kakanj\nVlada F BiH uplatila u Budžet Općine Kakanj 625.000 KM, nastavljaju se radovi na probijanju trase puta za Brnjic, nadamo se da će ubrzo i ZDK isplatiti iznos od 600.000 KM koji je odobren\nVlada F BiH je uplatila u Budžet Općine Kakanj 625.000 KM, na osnovu aplikacije na javni poziv.\nU svrhu izgradnje dionice ceste Donji Kakanj – Kondžilo (put za Brnjic) izdvojeno je 500.000 KM dok je preostalih 125.000 KM pomoć Budžetu Općine Kakanj u situaciji ugroženosti finansijskih tokova zbog pandemije COVID-19.\nNadamo se da će ubrzo i Vlada ZDK isplatiti odobrenih 600.000 KM u svrhu finansiranja probijanja trase puta za Brnjic.\nNa javni poziv Vlade F BiH, Općina Kakanj je aplicirala još dva projekta. Radi se o nastavku rekonstrukcije mreže daljinskog grijanja od Đuđinog mosta do OŠ „Hamdija Kreševljaković“, te inicijativi da Vlada F BiH izdvoji novac potreban za otplatu rata kredita u trajanju od jedne godine koje Općina Kakanj plaća na osnovu kredita KfW-a.Vlada F BiH je odlučila podržati izgradnju dionice ceste Donji Kakanj – Kondžilo, te tako izdvojiti jako značajan iznos za Kakanj.\nZa pomenuti javni poziv pripremljene su zaista kvalitetne aplikacije, a posebno veliku i značajnu pomoć u sveukupnim aktivnostima kod apliciranja na sredstva viših nivoa vlasti pružaju kakanjski predstavnici na višim nivoima vlasti.


Opštine Bojnik i Zemen uskoro potpisuju ugovor o drugoj fazi prekogranične saradnje – Info Centar Juga\nOpštine Bojnik i Zemen uskoro potpisuju ugovor o drugoj fazi prekogranične saradnje\nPredstavnici opštine Bojnik za par dana otputovaće u Sofiju gde će potpisati ugovor o drugoj fazi prekogranične saradnje koji će omogućiti nastavak daljeg unapređenja infrastrukture ovog mesta, a u cilju privlačenja stranih investitora.\nOpštini Bojnik odobren je projekat „Parterno uređenje sportsko-poslovnog centra i stvaranje mobilnog multifunkcionalnog centra za tradicionalne događaje i skupove“.\nPredsednik opštine Bojnik Nebojša Nenadović u izjavi za TV 4S ističe da je vrednost projekta 535.000 evra. Na ovom projektu je vodeći partner opština Bojnik, koja će dobiti 262.000 evra ili 49% od ukupno odborenog iznosa. Partner bojničana, opština Zemen iz Bugarske, dobiće 273.000 evra ili 51 posto. Ovaj projekat rezultat je timskog rada lokalne samouprave koji je dobio potvrdu kvaliteta IPA Fonda Evropske unije.\nNenadović je podsetio da je opština Bojnik završila projekat iz prošlog poziva za IPA projekte, asfaltiranje puta u selu Pridvorica.\nProjekat „Razvoj pristupa kultruno-verskih mesta u Bojniku i Zemenu“ finansiran je sredstvima Evropske Unije, opština Bojnik je bila vodeći partner , odobreno im je 374.000 evra a partnerskoj opštini iz Bugarske Zemen 200.000 evra. U okviru ovog projekta asfaltiran je put u Pridvorici, više od tri kilometra, od ciglane do crkve Svetog Arhangela Gavrila.\nOsumnjičeni da su ukrali oko 9.700 evra i 137.000 dinara\nBesplatan pregled i provera očnog pritiska u lebanskom Domu zdravlja


Vladavina prava - Ponedeljak 28.04.2014 - 12:14\nOK Radio pokrenuo je, na zahtev građana i posetilaca portala, akciju „Pokažite bahatost vlasti u Vranju“ koja ima za cilj otkrivanje stalnih zloupotreba položaja nadležnih i javno pokazivanje njihovog u praksi jasnog korupcionaškog ponašanja.\nU akciji, koju praktično vode čitaoci, učestvuju svi oni koji na bilo kom mestu u gradu uoče kršenje saobraćajnih propisa, fotografišu i pošalju nam fotografiju kao dokaz takvog ponašanja.\nAkcija je naišla na veliki odziv građana, pa je u našu redakciju pristiglo više od 50 fotografija koje bezuslovno oslikavaju bahatost vozača u Vranju i jasno pokazuju u kom se stanju nalazi vladavina prava ovde.\nPraksa je pokazala da je najviše „prijava“ potkovanih dokazima za kršenje saobraćajnih stiglo na račun onih koji bi upravo trebalo da sprečavaju takve prekršaje, saobraćajne i interventne patrole policije.\nČak oko 30 odsto prijava građana za saobraćajne prekršaje načinili su pripadnici Policijske uprave u Vranju i Vladičinom Hanu.\nSve je počelo od prvog čoveka vranjske policije. Naime, u našu redakciju je najpre stigla fotografija našeg čitaoca na kojoj se jasno vidi parkirani automobil načelnika policije Slađana Velinovića ispred zgrade pozorišta.\nNa tom mestu zabranjeno je parkiranje jer je raskrsnica od tog mesta udaljena manje od pet metara. Takođe, vozilo je parkirano na suprotnoj, levoj strani kolovoza.\nI Sindikat ujedinjene policije je, kako smo saznali, u nekoliko navrata Odeljenju saobraćajne policije u Vranju prijavljivao kršenje osnovnih saobraćajnih propisa od strane načelnika PU, ali su sve prijave ignorisane i po njima se nije postupalo.\nA kada vladavinu prava krše oni koji su zaduženi da je sprovode, onda kraja nema.\nPosle načenika, „na delu“ je uhvaćen i uslikan načelnik saobraćajne policije u Vranju Tomislav Spasić kako je svojim službenim vozilom stao na sred ulice, preko pešačkog prelaza, izašao iz automobila, blokirao saobraćaj, kako bi se video i porazgovarao sa, pretpostavlja se, poznanicima.\nI ovaj slučaj je Sindikat ujedinjene policije prijavio OK Radiju i saobraćajnoj policiji, koja očekivano nije reagovala.\nPosle čelnih ljudi, čisto da pokažu da vladavinu prava mogu da krše i niži službenici, čitaoci su uslikali i službeni policijski džip koji je bio parkiran na samo nekoliko metara od kružnog toka u centru Vranja.\nMeđutim, to nije jedini prekršaj jer je „savesni vozač“, vozilo saobraćajne policije ostavio preko celog trotoara i delom preko kolovoza.\nU blizini parkiranog džipa je apoteka, pa je saobraćajac Zakon o saobraćaju prekršio najverovatnije završavajući svoje privatne obaveze. Ovde se jasno govori o zloupotrebi službenog položaja.\nČitaoci OK Radija su prijavili i nekoliko strašnijih primera bahatosti vranjske policije.\nDok bi ostali građani plaćali previsoke kazne za parkiranje automobila na mestu predviđenom samo za invalide, policajci u Vranju to rade bez pardona, a pritom ostanu i nekažnjeni, što je školski primer korupcije.\nPrimer toga je policijsko vozilo parkirano na invalidskom prostoru ispred gradske Biblioteke u centru grada.\nČitalac portala OK Radija N.C. uslikao je policijskog „Pežoa“ parkiranog na mestu na kome je zabranjeno zaustavljanje i parkiranje.\nU konkretnom slučaju, to mesto u centralnoj gradskoj ulici nije udaljeno tri metra od pesačkog prelaza i pet metara od raskrsnice, što je osnovni uslov za parkiranje vozila.\nŠtaviše, taj prostor jasno je obeležen linijama koje označavaju zabranu parkiranja i zaustavljanja.\nFotografija koja upozorava na bahatost policije stigla je u našu redakciju i iz Vladičinog Hana.\nReč je o policijskom „Volksvagenu“ parkiranom pored pešačkog prelaza, a na samom ulazu u zgradu televizije „Kopernikus“ u Vladičinom Hanu.\nTakođe, ovo vozilo prednjom polovinom blokiralo je trotoar namenjen pešacima u tom delu ulice.\nTokom akcije „Pokažite bahatost vlasti u Vranju“, na mail adresu OK Radija pristiglo je još mnogo fotografija na kojima se jasno vidi kršenje saobraćajnih propisa od strane saobraćajne policije.\nKoliko je sajt OK Radija čitan pokazuje da je slična “dojava” građana u redakciju stigla i iz Pirota.\nVrhunac bahatosti, reklo bi se, svedoči poslednja fotografija koju smo dobili, a na kojoj je uslikano policijsko vozilo parkirano u delu ulice u kome je zabranjeno parkiranje i to je vidno naznačeno saobraćajnim znakom, baš pored vozila.\nOvoga puta vozač je “bio mudar” pa je skinuo registraciju sa vozila, što je posebno kažnjivo zakonom. I da nije, na isto mu dođe.\nProšao bi nekažnjeno kao i svi organi reda do sada. Na ovaj način OK Radio poziva nadležne da reaguje i ako ne mogu da spreče, onda bar umanje probleme koje policija na ovaj način stvara građanima.


Navikama protiv lošeg spavanja - Roditelj Portal\nHome Beba Navikama protiv lošeg spavanja\nNavikama protiv lošeg spavanja\nPosted By: Jovana Stojanovićon: januar 28, 2012 In: BebaNo Comments\nObično roditeljima svi govore da je za bebe tipično da ne spavaju i da oko toga ne treba da se brinu. Ipak, novo istraživanje je pokazalo da to baš i nije u potpunosti tačno.\nRoditelji čija deca imaju problema sa spavanjem često se teše da će dete kad bude starije početi da spava celu noć. Studija objavljena u časopisu “Pedijatrija” pokazuje da bi mogli da se razočaraju. Naime, u navedenom istraživanju tvrde da deca koja kao bebe imaju problema sa spavanjem u većini slučajeva i kao deca nastavljaju da imaju iste probleme.\nPrema zaključcima psihologa, problemi od najranijeg doba nastavljaju se još godinama. U istraživanju su učestvovale majke i deca koja su posmatrana kada su imala šest, 12, 24 i 36 meseci.\nAko deca prilikom prvog posmatranja nisu imala problema sa spavanjem, nisu ih imala ni kasnije, ali se trećina onih koji su imali probleme nisu uspeli rešiti istih do poslednjeg posmatranja.\nIpak, primećeno je da se vrsta problema menja kako deca rastu. Do dve godine je tako najčešći problem bio kako da se uspavaju i da ostanu u snu, dok je s tri godine u većini slučajeva problem bio pojava noćnih mora i vrpoljenje po krevetu.\n– Spavanje mora biti prioritet za celu porodicu. Roditelji moraju da insistiraju na rutini pre spavanja i buđenju u isto vreme kako bi deca stekla dobre navike spavanja – zaključeno je u istraživanju.


Nakon taksi Kosovo sprema dodatne mjere za Srbiju\nutorak jun 18\nTri tijela pronađena su sinoć u septičkoj jami iza tržnog centra u Surčinu, a njihov identit i uzrok smrti utvrđiće se obdukcijom. Smrt se povezuje s pokušajem ubistva i samoubistvom…\nGolemi prazni neboderi u pustinji su nekad bili dio ideje o nekom boljem životu i jednakim mogućnostima. "Grad duhova" je samo 50 kilometara udaljen od Teherana, glavnog grada Irana.\nTramp najavio izbacivanje više miliona migranata iz SAD\nAmerika će naredne sedmice početi s deportacijom više miliona ilegalnih migranata, izjavio je danas predsjednik SAD Donald Tramp\nsubota, 12 januar 2019 17:31\nZamjenik kosovskog ministra unutrašnjih poslova Izmi Zeka danas je izjavio da su prištinske vlasti, nakon taksi od 100 odsto na robu iz centralne Srbije i BiH, spremile dodatne sankcije prema Beogradu u vidu mjera koje će se odnositi na vozila iz centralne Srbije.\n“Kategoričan sam po pitanju toga da, u ovom trenutku, pored taksi treba nametnuti mjere i na vozila. Već smo spremili svu potrebnu dokumentaciju za zabranu kretanja vozila iz Srbije”, kazao je Zeka u intervjuu prištinskom sajtu “Ekonomija onlajn”.\nZeka, koji je i visoki funkcioner vladajuće Demokratske partije Kosova, kazao je da je ova stranka na čelu sa predsjedavajućim kosovske skupštine Kadrijem Veseljijem bila “incijator takse od 100 odsto” i da oni imaju “dosljedan stav po ovom pitanju”.\nViše iz ove kategorije « Rusija uvodi revolucionarno oružje u sastav dvije flote Novi opasni izazov na društvenim mrežama: Tinejdžerka izazvala udes »\nVrbas: Eksplodirala plinska boca u automobilu, povrijeđeno sedam osoba


Vučić: Razgovori u Berlinu nemaju veze sa bilo kakvim rešenjem za Kosovo; odluka o izborima posle sastanaka sa Putinom i Si Đinpingom - Radio televizija Pančevo\nVučić: Razgovori u Berlinu nemaju veze sa bilo kakvim rešenjem za Kosovo; odluka o izborima posle sastanaka sa Putinom i Si Đinpingom\n17. aprila 2019. 18. aprila 2019. 0575\nU Velikoj sali Centra “Sava” održava se sednica proširenog sastava Izvšrnog i Glavnog odbora Srpske napredne stranke. Prethodno je održana sednica Predsedništva SNS-a. Vučić: Odluka o izborima tek posle sastanaka sa svetskim liderima.\nPripreme za veliki narodni skup 19. aprila “Stop nasilju i budućnost Srbije”, situacija na KiM i aktuelna politička situacija i, potencijalno, raspisivanje izbora – tačke su o kojima je danas razgovaralo Predsedništvo SNS.\nOn je zamolio Predsedništvo SNS da odluka o raspisivanju parlamentarnih izbora bude doneta posle njegovih sastanaka sa svetskim zvaničnicima.\nZnate, ako idemo na izbore cilj je da ih pobedimo ubedljivije nego ikada, istakao je Vučić.\n“Posle toga pojaviću se pred svima vama sa konačnim stavom i vi naravno znate, ako idemo na izbore, cilj je da ih pobedimo ubedljivije nego ikada”, rekao je danas Vučić.\nVučića su inače učesnici sednice dočekali višeminutnim aplauzom, ovacijacama, a tu su bili i dobošari, i to u “dva talasa”, pošto ih je on molio da prekinu i sednu, a drugi je usledio na povik iz sale “živeo Vučić”, a usledilo je skandiranje “Aco, Srbine”.\nPredsednik Srbije Aleksandar Vučić dočekan je u Sava centru višeminutnim aplauzom i povicima „Aco Srbine“.On je na početku rekao da je 1.900 ljudi ostalo ispred sale, jer su ljudi došli iz različitih krajeva Srbije.\nRazgovarali smo o tri tačke, prva je priprema za veliki skup 19. aprila, druga tačka je situacija na KiM i treća tačka je aktuelna politička situacija i potencijalno raspisivanje izbora – rekao je Vučić.\n– U prethodnih šest i po godina pokušali smo da zemlju koja je bila gotovo sasvim razorena, zemlja bez nade i budućnosti, pokušali smo da je promenimo, da uradimo sve ono što je trebalo da bude urađeno pre 20, 30 godina, da okrenemo smer u kojem zemlja ide. Postoji mnogo razloga zbog čega sam delimično zadovoljan, a jedan je taj da Srbija nije pred bankrotstvom – rekao je Vučić na početku obraćanja.\nNavodi da zemlja četvrtu godinu zaredom beleži suficitit i da je nezaposlenost smanjena, ali je naveo da je u jednom delu nezadovoljan, jer „imamo ljude koji su siromašni i koji teško žive“. – Ti ljudi koji najteže žive, oni su naša najveća podrška – kaže Vučić.\nKaže da je nekoliko puta govorio da ne bi voleo da „postanemo kao oni, da budemo kao DS koja se raspala pa se opet ujedinila kada je videla plen“. – Želimo snagu, motiv i želju da se borimo za naš narod. Plašim se da sam to ponavljao jer sam video da je ta teška bolest zahvatila barem deo naših ljudi, koji nikada nemaju vremena da razgovaraju sa našim građanima. Želimo da smo snaga naroda, da smo stranka koja će se boriti za narodne interese, a ne interese funkcionera! – rekao je Vučić.\n– Čudo je da sam video energiju kod ljudi koji su izašli u prvi plan i počeli da pokazuju zube za svoj narod, svoju stranku. Kada sam video da su neki upali u Javni servis, namerno sam sazvao KZN da bi deo tereta preuzeo na sebe. Tek od tog dana sam počeo da vidim kako je Srbija počela da se budi, kako je rastao otpor nasilju, vešalima, testrima, napadima i da nije bilo naših žena i devojaka u skupšitni grada koje su se suprtostvile fašizmu pitanje je kada bi se svi mi probudili – poručio je predsednik Vučić, dodajući da je počeo da primećuje jaču energiju ljudi, koji kako kaže, deo ljudi koji nisu dobili od stranke u prethodnom periodu rešio da ustane i kaže da želi da se bori za budućnost Srbije.\nPredsednik je naglasio da je težak put pred Srbijom, naročito što se tiče dijaloga Beograd-Priština.- Uveli su takse, rade sve protiv Rezolucije 1244, doneli su platformu koja ponižava Srbiju, uveli su vojsku Kosova čak suprotno svom Ustavu, gotovo 6 meseci čekamo da oni takse povuku, da se smiluje međunarodna zajednica i da ih zamoli da se takse ukine – rekao je predesednik Vučić.\nKaže da su ga molili da uradi bilo šta, što bi odobrovoljilo Albance da ukinu takse.\n– Kada kažem da je nemoguće da razgovaramo bilo šta bez ukidanja taksi, oni kažu da ne može tako – rekao je predsednik, dodajući da pritiske trpi gotovo svakog dana.\nSvečano otvaranje Uskršnjeg bazara u četvrtak 18.aprila\nVučić i Putin 26. aprila u Pekingu\nJedini odbornik Vuka Jeremića u Pančevu prešao u SNS\nMica Milakov 28. novembra 2018. 28. novembra 2018.\nPS: Nismo se uplašili pretnji Vuka Jeremića, a još manje predsednik Vučić\nNikoleta Dragaš 4. septembra 2019. 4. septembra 2019.


NOVI SAD – Da je tranzicija koja se već gotovo dve decenije sprovodi u Srbiji iza sebe ostavila bedu, pokazala je i prva socijalna karta koju je napravilo Ministarstvo rada i socijalne politike i koja je samo potvrdila ono što na svojoj koži oseća većina stanovništva. Kako je nedavno pisao Dnevnik, mnogo ljudi ostalo je bez posla zbog loših privatizacija i gašenja nekadašnjih industrijskih giganata i upravo to je dovelo do toga da i Vojvodina, koja je nekada po razvijenosti stajala rame uz rame sa Slovenijom u zajedničkoj nam domovini SFRJ, ima svoj “jug” u kojem je sve stalo.\nSocijalna slika Vojvodine\nNaime, socijalna slika Vojvodine je sve sumornija. Od ukupne socijalne pomoći koje država dodeljuje da bi siromašni preživeli, a to znači imali samo parče hleba, čak 40 odsto odlazi u Vojvodinu. Sve do sada se verovalo da je jug Srbije taj kojem se najviše pomaže jer je tamo najviše sirotinje, a sada je jasno da gotovo ceo Banat, gde je malo onih koji danas mogu reći da imaju radno mesto, prosto vapi za pomoći. Zrenjanin, Plandište, Žitište, Vršac, Kikinda, Srpska Crnja… već su godinama u redu onih kojima treba državna pomoć, ali ne samo kroz pružanje socijale već kroz ozbiljna ulaganja i otvaranje novih radnih mesta.\nPodaci iz socijalne karte kažu da je ovaj deo Vojvodine najviše postradao, ali da se njemu najmanje okretalo i pomagalo.\nU ovim gradovima nekada su poslovala velika preduzeća, ali se privredna slika u međuvremenu promenila pa su giganti propali, a oni koji su preživeli danas zapošljavaju mali broj radnika, dok su sve ostale otpustili. Novih giganata nema, tu i tamo se otvori pokoje malo ili srednje preduzeće, ali nedovoljno da uposli ni petinu onih koji su ostali bez radnog mesta. U Srednjobanatskom okrugu bez posla je 18.662 osobe, od kojih je 16.135 do 55 godina, a 2.527 starije od 55. Samo prošle godine u ovom okrugu je zbog privatizacije bez posla ostalo 1.373 radnika. U Severnobanatskom okrugu na posao čeka 8.420 ljudi, i to 7.373 mlađih od 55 godina i 1.045 starijih. Ako se sudi po podacima iz socijalne karte, trenutno u Vojvodini najbolje stoji Sremski okrug, mada je i u njemu mnogo ugašenih nekadašnjih velikih giganata, ali je, zahvaljujući Inđiji i Staroj Pazovi, a u poslednje vreme i Pećincima i Šidu, ovaj deo stao na noge i krenuo u oporavak. Podaci pokazuju da je u Sremskom okrugu trenutno najmanja stopa nezaposlenosti i da je tamo ukupno 1.166 nezaposlenih, od čega je 1.033 do 55 godina a 133 starijih.


U Srbiji i dalje bez dogovora o formiranju vlade\nU ovom trenutku ne postoji dogovor o formiranju nove vlade, a ka-ko je u današnjem intervjuu agenciji Fonet izjavio predsednik Srbije Boris Tadić – ključna tačka spora je sektor bezbednosti.\nMoj stav je vrlo jasan - ne može jedna stranka, u ovom slučaju DSS, da kontroliše BIA i policiju u isto vreme, pre svega zbog toga što u tom sektoru nismo imali ni dovoljne reforme, a godinu dana nema ni pregovora sa EU o sporazumu o stabilizaciji i asocijaciji zbog nesaradanje sa Haškim tribunalom, kaže Tadić.\nIpak, predsednik Srbije ostavlja mogućnost da se u narednih nekoli-ko dana formira vlada i ocenio da je Demokratska stranka jedina učinila is-korake u formiranju vlade. Tadić je rekao da će poštovati svoje ustavne nad-ležnosti i parlamentu u predviđenom roku predložiti kandidata za premijera.\nPrema njegovih rečima, do dogovora nije došlo jer stranke vladajuće koalicije ne žele da se promeni politika vlade, već su spremne da se napravi dogovor oko toga da i DS dobije svoja mesta u postojećoj vladi. Ne želim da obezbeđujem mesto DS u vladi, da bi članovi DS bili ministri. DS uopšte ne mora da uđe u vladu, ukoliko će ona voditi istu po-litku blokade pregovora sa Evropskom unijom i neobezbedivanja boljeg ži-vota za građane", naveo je on.\nTadić je poručio da može da napravi svaki kompromis oko personalnog rešenja, ali da nikada neće praviti kompromis oko glavnog političkog pravca i načina vođenja politike.\nLider G17 plus Mlađan Dinkić izjavio je posle obraćanja Tadića da još uvek nije sve završeno, i da će pokušati u odvojenim razgovorima sa li-derima DS-a i DSS-a da nađe kompromisno rešenje nastalih problema.


OČEKUJE SE 50.000 POVRATNIKA SEDMIČNO Kon: Građani pod nadzorom mogu da se vrate na posao - Srpskainfo\nPojačan nadzor za građane Srbije koji se vraćaju iz inostranstva podrazumjeva prijavljivanje zdravstvenoj ustanovi i obavezu ukoliko imaju bilo kakve tegobe da se jave u kovid ambulante domova zdravlja, kaže član Kriznog štaba, epidemiolog Predrag Kon.\nOn je za Tanjug rekao da građani koji se vraćaju iz inostranstva u Srbiju mogu normalno da se vrate na posao uz pridržavanje epidemioloških mjera da izbjegavaju bliske kontakte, da drže distancu i da nose masku.\n– Treba da vode računa tih 10 dana i da shvate da su možda u nekoj asimptomatskoj formi infekcije, jer je činjenica da je, recimo, u Crnoj Gori 20 puta veća aktivnost virusa nego u Srbiji, a to nije malo – naveo je Kon.\nProcjena je, naglašava on, da će se u narednom periodu do oktobra, na nedeljnom nivou vraćati u Srbiju oko 50.000 građana.\n– Osoba koja dolazi iz inostranstva ima obavezu prema državi da se prijavi zdravstvenom sistemu da je stigao. Ukoliko ima tegobe ne smije da vrši sopstveno procjenjivanje “nije ovo ništa” što se često dešava, jer su blage forme najopasnije, već da se javi u kovid ambulante – naveo je on.\nPoslije desetog dana povratnici iz inostranstva u obavezi su da se odjave zdravstvenom sistemu kako su se i prijavili.\nPrijavljivanje ne podrazumjeva da građani fizički odlaze u zdravstvenu ustanovu, već će najvjerovatnije biti telefonski ili elektronski.\nZARAZA NE JENJAVA Od korona virusa u Srbiji oboljele još 102 osobe, JEDNA PREMINULA\n– Lokalni zavodi to ne mogu da izdrže, to bi bilo ogromno opterećenje. Sa druge strane ne može da se obezbijedi da svi oni dobiju pisana rješenja – govorimo o 50.000 ljudi nedjeljno – naveo je on.\nKon navodi da se mjera pojačanog nadzora ne odnosi na građane koji žive u pograničnoj zoni, jer većina njih svakodnevno odlazi u susjednu zemlju zbog posla, kupovine ili da obrađuju zemlju.\n– Oni su dobili obavještenje Kriznog štaba da se nadzor ne odnosi na njih – zaključio je Kon.\nMjera pojačanog nadzora za sve građane Srbije koji se vraćaju iz inostranstva stupa na snagu u petak 18. septembra u 18 sati. Za strance koji ulaze u Srbiju obavezan je negativan PCR test.\nDruštvo KoronaKovid ambulantaSrbijazdravstveni nadzor\nRAT SUDOVA ZBOG BANJALUČKIH INSPEKTORA Osumnjičeni na slobodi, pravosuđe u karantinu\nPUŠTENI IZ PRITVORA Vrhovni sud RS odlučuje o sudbini uhapšenih inspektora\nODBAČENE ŽALBE ADVOKATA Inspektori uhapšeni u akciji "Sirano" ostaju iza rešetaka


A lightsaberi su sve uvrnutiji\nPosted utorak 27 08 2019 10:58:07\nStar Wars: The Rise of Skywalker zauzeo je posebno mesto na D23 sajmu ovog vikenda, a trailer koji su prisutni srećnici videli na licu mesta postavljen je online.\nA u traileru - Rey na Tamnoj strani, uz još jedan veoma čudni koncept lightsabera:\nFanovi već divljaju po internetu, uz pretpostavke da ovo lako može biti i klon koji je "napravio" imperator Palpatine. Da, legendarni "smeško" se definitivno vraća, videćemo u kojoj formi.\nS tim u vezi, pogledajte i novi poster za Epizodu IX:\nPrisutne kolege iz IGN US razgovarale su sa glumačkom postavom upravo oko povratka Palpatinea i zašto je on toliko ključan za celu priču. Daisy Ridley je jednostavno rekla da je on "najveći negativac u istoriji Star Wars filmova" i da se bez njega ne može, ali glumica se osvrnula i na prelazak na Tamnu Stranu kao "deo njenog putovanja".\n(ako je posrtanje na Tamnu Stranu kao "deo putovanja" površno kao kada tinejdžeri eksperimentišu sa lakim narkoticima "for the lulz", očekujemo za par meseci veći cirkus nego posle premijere The Last Jedi, prim. aut.)\nStar Wars: The Rise of Skywalker stiže u bioskope 20. decembra.


Predstavljeni rezultati projekta za institucionalno jačanje Visokog saveta sudstva\n► Predstavljeni rezultati projekta za institucionalno jačanje Visokog saveta\nAmerička agencija za međunarodni razvoj (USAID) i Visoki savet sudstva predstavili su danas u Beogradu rezultate "Projekta za institucionalno jačanje Visokog saveta sudstva", vrednog 500.000 evra, čiji je cilj unapređenje reforme pravosuđa u Srbiji.\nPredsednik Visokog saveta sudstva Dragomir Milojević ocenio je da su rezultati projekta "impozantni" i da doprinose približavanju Srbije evropskim standardima u pravosuđu.\n"Bez stabilnog pravnog sistema nećemo privući onoliko investicija koliko nam je neophodno za ekonomski rast. Zakonodavstvo zato mora biti delotvorno da bi se sprovodilo a javnost mora biti informisana o tome", kazao je Milojević.\nPo njegovim rečima, projekat je pomogao Visokom savetu sudstva da uvede planiranje budžeta na osnovu potreba, uvede centralizovanu statističku obradu u svim osnovnim sudovima koju će pored Saveta koristiti i Vrhovni kasacioni sud i Ministarstvo prosvete, kao i da kreira standardizovanu elektronsku aplikaciju koja daje podatke o zaposlenima i njihovom učinku i omogućava da oni dobiju neophodnu obuku.\nMilojević je dodao da je podrška USAID Visokom savetu sudstva u sprovođenju reformi pravosuđa pomogla Srbiji da se približi ostvarenju ciljeva predviđenih Akcionim planom Nacionalne strategije za reformu pravosuđa za period 2013-2018.\nDirektorka misije USAID u Srbiji Aza El-Abd ocenila je da Visoki savet sudstva ima ključnu ulogu u uspostavljanju delotvornog pravosuđa koje služi potrebama građana Srbije.\n"Ovaj projekat je predstavljao još jedno uspešno partnerstvo. SAD i Srbija već deset godina sarađuju na unapređenju pravosuđa", kazala je Aza El-Abd.\nOpstina Paraćin: Medijska najava hapšenja zloupotreba tužilastva, policije i sudstva\nOpštinsko veće Paraćina upozorilo je danas u pismu upućenom Agenciji za borbu protiv korupcije da medijske najave "hapšenja" u toj Opštini, preko portala koji su u službi...\nMilojević: Ne smemo da imamo nijedan nerešen predmet stariji od 10 godina\nRezultati svih sudova u Srbiji su generalno dobri, poslednjih godina je rešen ogroman broj predmeta, ali zabrinjava da još uvek ima nerešenih predmeta starijih od deset godina, izjavio je danas...\nPoverenik za samostalnost tužilaca i predsednik Udruženje javnih tužilaca i zamenika javnih tužilaca Goran Ilić danas je povodom izveštaja Evropske komisije o napretku Srbije, izjavio da...\nMinistarstvo Evropskih integracija Kosova (MEIK) izrazilo je večeras zabrinutost zbog usvajanja preporuka pokreta Samopredeljenje u Skupštini Kosova, jer se njima teško ugrožavaju nezavisnost...\nDimitrije Boarov: Nezavisnost sudstva\nU jednom od izveštaja iz Bukurešta, gde je, navodno, oko 50.000 ljudi proteklog vikenda demonstriralo protiv korupcije u političkim vrhovima, zapazio sam detalj da su tamošnji tužioci...


Nagrada srpskoj naučnici - napravila srčani mišić od matičnih ćelija - BIGportal.ba\n18 Juna, 2021 18 Juna, 2021 045\nOna se dve decenije bavi istraživanjima i primenom bioreaktora koji omogućavaju da se humana tkiva gaje u laboratoriji, a sa svojim timom naučnika napravila je srčani mišić od matičnih ćelija koji radi kao srčani mišić odraslog čoveka, što predstavlja revoluciju u medicini kakvu poznajemo.\nTrenutno istražuje i da li bi njihova tehnologija mogla da pomogne i oporavku pluća oštećenih usled kovida 19. Vunjak Novaković je na onlajn ceremoniji dodele nagrada, u organizaciji Evropske organizacije za patente, rekla da nije očekivala nagradu, ali da je od srca zahvalna svima.\nNavela je da je uvek bila pronalazač, i dok je bila u Beogradu gde je učila od svojih mentora. To je, kaže, nastavljeno i u Bostonu, a kulminiralo njenim dolaskom u Kolumbiju koja je, kako kaže, neverovatno prijateljska sredina u kojoj su ljudi divni i vole da sarađuju.\n“A to je glavni sastojak za bilo kakvo istraživanje”, rekla je Vunjak Novaković. Navela je da je najbolji deo njenog posla rad sa, kako ističe, iznvanrednim, mladim ljudima.\n“Moja zahvalnost ide mojim studentima, kolegama i saradnicima jer je ovo zajednički poduhvat”, rekla je Vunjak Novaković.\nOna je nominovana i u kategoriji “Životno delo”, u kojoj je pobedio nemački naučnik Karl Leo. Vunjak Novaković je profesorka Univerziteta Kolumbija u Njujorku, članica SANU i prva srpkinja i žena koja je postala član Nacionalne akademije inženjerstva SAD.\nPredsednik Srbije Aleksandar Vučić je 2020. godine odlikovao Vunjak Novaković Ordenom Karađorđeve zvezde drugog stepena za naročite zasluge u predstavljanju Srbije i njenih građana i postignute izuzetne rezultate u oblasti medicinskih nauka i biomedicinskog inženjerstva kao jednog od najperspektivnijih načina za produženje ljudskog veka i poboljšanje kvaliteta života.\nEvropska nagrada za pronalazače dodeljuje se u pet kategorija – Industrija, Istraživanje, Zemlje koje nisu članice EPO, Mala i srednja preduzeća i Životno delo. Evropska nagrada za pronalazače jedna je od najprestižnijih evropskih nagrada za inovacije kojom se odaje priznanje pojedincima i timovima čiji pionirski izumi pružaju odgovore na neke od najvećih izazova našeg doba.\nFinaliste i pobednike birao je nezavisni žiri sastavljen od medjunarodnih autoriteta iz oblasti biznisa, politike, nauke, akademske zajednice i istraživanja, a predloge je ocenjivao na osnovu doprinosa tehničkom napretku, društvenom razvoju, ekonomskom prosperitetu i otvaranju novih radnih mesta u Evropi.\nNapravite odmah duplu mjeru: Pica rolnice od gotovih kora


Održan trening za predstavnike građana i organizacija civilnog društva na temu Komunalne djelatnosti i građani - MDP Inicijative\nPredstavnici organizacija civilnog društva i građani upoznati sa zakonskim okvirom koji uređuje oblast komunalnih djelatnosti.\nDerventa, 19.06.2013. – Komunalne djelatnosti i komunalne usluge predstavljaju danas potrebu svakog građanina i one kao takve trebaju biti dostupne na teritoriji cijele opštine, svim građanima podjednako. Za njihovo pružanje nadležne sulokalne vlasti zbog čega je neophodno raditi na daljem unapređenju saradnje građana i predstavnika organizacija civilnog društva sa predstavnicima lokalne vlasti kako bi se o kvalitetu i dostupnosti ovih usluga otvoreno razgovaralo, sa ciljem unapređenja stanja u ovoj oblasti.\nTokom jednodnevnog treninga učesnici su upoznati sa prirodom komunalnih usluga, zakonskim okvirom koji uređuje ovu oblast kao i načinu na koji se određuje obuhvat ove usluge, propisuje njen kvalitet, određuje cijena i način naplate. Treningnu su prisustvovali predstavnici organizacija civilnog društva i građani iz šest opština i to Derventa, Gračanice, Maglaja, Modriče, Šamca i Teslića.\nNa kraju treninga zajednički je prepoznat zanjčaj komunalnih djelatnosti kao segmenta javnih usluga za nesmetan život i rad stanovnika jedne opštine. Takođe je konstatovano da ne postoji dovoljno informacija koje su dostupne građanima o ovoj oblasti kao i potreba da se u narednom periodu zajednički radi na informisanju građana o komunalnim djelatnostima. Ovo posebno iz razloga što je zaključeno da je neophodan i aktivniji angažman građana i predstavnika organizacija civilnog društva u procesima kreiranja i donošenja lokalnih politika kojima se uređuje ova oblast.\nProjekat „Javno o javnim uslugama“ usmjeren je ka aktuelizaciji pitanja odgovornosti lokalnih vlasti za pitanja kvaliteta i dostupnosti javnih usluga na lokalnom nivou. Projekat „Javno o javnim uslugama“biće realizovan u periodu mart-decembar 2013.godine na prostoru šest opština u BiH i to Derventa, Gračanica, Maglaj, Modriča, Teslić i Šamac.\nFinansijska sredstva za realizaciju projekta obezbijeđena su od strane Fonda otvoreno društvo u Bosni i Hercegovini.


HRW: Mediji rade u neprijateljskim uslovima | Autonomija\nHRW: Mediji rade u neprijateljskim uslovima\nNovinari u zemljama Zapadnog Balkana rade u neprijateljskom okruženju koje im otežava kritičko izveštavanje, saopštila je danas međunarodna organizacija za ljudska prava Hjuman rajts voč (Human Rights Watch – HRW).\n„Nezavisno novinarstvo opet je udarilo u zid na Zapadnom Balkanu“, rekla je Lidija Gal iz HRW-a i dodala da se to neće promeniti osim ako „EU vladama Zapadnog Balkana jasno ne stavi do znanja da njihove evropske aspiracije zavise od razvoja i slobode medija“.\nHRW navodi da Evropska komisija spominje zabrinutost za medijske slobode na Zapadnom Balkanu u redovnim godišnjim procenama ljudskih prava i da je komesar za proširenje Johanes Han govorio o slobodi medija u regionu u opštem kontekstu, ali da nisu izneti detalji o manjku efikasnih istraga o napadima na novinare, kao ni detaljne preporuke za unapređenje slobode medija.\nHRW navodi da je Nezavisno udruženje novinara (NUNS) zabeležilo u Srbiji 57 incidenta protiv novinara u 2015. i 33 u prvih sedam meseci ove godine. Među njima su 16 fizičkih napada, 41 verbalna pretnja, 28 incident s pritiskom i pet napada na imovinu.\nHRW prenosi podatke nevladine organizacije da je prošle godine u Crnoj Gori bilo 25 pretnji i napada na novinare. Udruženje novinara u BiH je u prvih devet meseci ove godine zabeležio 40 napada na slobodu medija i izražavanje, među kojima su pet fizičkih napada i dve pretnje smrću.


Atletiko u osmini finala Lige šampiona, Liverpul slavio protiv Milana - Sport - Dnevni list Danas\nPočetna » Sport » Atletiko u osmini finala Lige šampiona, Liverpul slavio protiv Milana\nfoto EPA-EFE/ROBERTO BREGANI\nFudbaleri Atletiko Madrida pobedili su večeras u gostima ekipu Porta sa 3:1 i tako, uz Liverpul, izborili plasman u osminu finala Lige šampiona iz Grupe B.\nU drugom meču ove grupe, Liverpul je kao gost pobedio Milan sa 2:1.\nEkipa Jirgena Klopa, koja je već bila obezbedila prvo mesto, takmičenje u grupi je završila sa maksimalnih 18 bodova, Atletiko je drugi sa sedam, Porto treći sa pet, dok je Milan poslednji sa četiri osvojena boda.\nAtletiko je na večerašnjem meču poveo golom Antoana Grizmana u 56. minutu. Lopta je posle kornera prošla kroz „šumu“ igrača i na kraju stigla do Grizmana kojem nije bilo teško da pošalje loptu pored golmana domaćeg tima.\nNakon tog gola rasplamsala se borba, „pala“ su i tri crvena kartona te je Porto zaradio dva, a Atletiko jedan.\nNa kraju, Atletiko je pobedu potvrdio golovima Anhela Koree u 90. i Rodriga De Paula u 92. minutu, dok je utešni pogodak za Porto postigao Serhio Oliveria u 96. minutu sa bele tačke.\nNa utakmici u Milanu, domaći tim je poveo golom Fikaja Tomorija u 29. minutu nakon što se lopta odbila do njega posle odbrane Alisona.\nLiverpul je izjednačio u 36. minutu na sličan način. Aleks Okslejd-Čemberlen je šutirao, golman Milana je odbranio pa je lopta stigla do Mohomada Salaha koji je poslao u mrežu.\nPobedu ekipi Jirgena Klopa doneo je Divok Origi u 55. minutu, posle još jedne odbijene lopte. Šutirao je Sadio Mane, Majk Manjan je odbranio, ali je Origi bio na pravom mestu pa je loptu glavom poslao u mrežu.\nŽreb za nokaut fazu Lige šampiona i Lige Evropa održaće se u ponedeljak.\nFK Atletiko MadridFK Liverpulfk milanFK PortoLiga šampionaBeograd\nSport • danas 11:17\nFudbaler Fjorentine Dušan Vlahović želi da ostane u klubu do leta pre nego što donese odluku o svojoj budućnosti, ali uprava italijanskog kluba želi da ga proda ovog meseca.\nUbedljivim porazom od Francuske (29:25) rukometaši Srbije završili su...\nSport • danas 10:14\nBritanski teniser Endi Marej plasirao se danas u drugo...\nDo pre dve sezone bili su drugoligaši i čini...


Raste cena stanova u Beogradu, čak i u staroj gradnji - Infobrif\nRaste cena stanova u Beogradu, čak i u staroj gradnji\nObjavljeno 27.08.2019. u 16:35 poslednja izmena 27.08.2019. u 16:37\nVeliki stambeni projekti u Beogradu poput Central gardena, Voždovih kapija, Westa 65 i A bloka sa cenama kvadrata nametnuli su trend rasta cena kvadrata do pet odsto na godišnjem nivou u opštinama u kojima se nalaze, tvrde stručnjaci za nekretnine, piše Blic.\nNa pitanje da li su određene nekretnine precenjene, Mina Kalezić, direktor marketinga i prodaje „CBS International“, deo „Cushman & Wakefield grupe“ kaže da je “svaki projekat precenjen ako cena ne prati i kvalitet projekta u smislu završnih radova i materijala koji se koriste pri opremanju stanova”.\nOna objašnjava da “kupci sve više pažnje obraćaju i na dodatne sadržaje koje projekat može da ponudi (recepcija, obezbeđenje, video-nadzor, privatni park i zelene površine, dečje igralište, profesionalno održavanje, garaža)”.\n“Naravno da je lokacija još uvek vrlo bitan faktor kada se kupac odlučuje za neki projekat, ali kupci su sve sofisticiraniji u svojim zahtevima. Ukoliko projekat ima neopravdano visoku cenu, to će svakako uticati i na dinamiku prodaje samog projekta”, kaže Mina Kalezić.\nPrema njenim rečima, na rast cena stanova utiče činjenica da je potražnja znatno veća od ponude na stambenom tržištu. S obzirom na to da nekoliko godina unazad u većini beogradskih opština broj prodatih stanova znatno premašuje broj izgrađenih stanova, kupci se okreću sekundarnom tržištu, odnosno starogradnji, što izvesno dovodi do rasta prodajnih cena.\n“I dok na cene stanova u novoizgrađenim projektima utiče lokacija, kvalitet završnih radova, a sve više i dodatni sadržaji, kao i renomiranost investitora, kada je reč o starogradnji najznačajniji faktor pri određivanju cene je kvalitet stana, odnosno stanje u kome se prometovani stan nalazi i koliko je potrebno uložiti u renoviranje. Prosečne cene stanova u pojedinim beogradskim opštinama, u kojima su u prethodnom periodu izgrađeni veliki stambeni kompleksi ili su u fazi izgradnje, rastu na godišnjem nivou od nula do pet procenata. Veliki stambeni projekti poput Central Gardena, Voždovih kapija, Westa 65 i A bloka sa cenama kvadrata nametnuli su trend rasta cena kvadrata u opštinama u kojima se nalaze”, navodi ona.\nKako objašnjava, kada je reč o starogradnji, “lakše i brže se prodaju stanovi koji se nalaze u centralnim beogradskim opštinama, pa imamo primere iz prakse gde su cene stanova nerealno visoke ne zbog same nekretnine nego zbog lokacije na kojoj se nalaze. Međutim, kada je reč o manje atraktivnim beogradskim opštinama, vlasnici stanova starijeg datuma gradnje, gde postoji nesrazmera cene i stanja u kojem se nekretnina nalazi, kao i lokacije i infrastrukture, teško pronalaze kupce i njih uvek savetujemo da cene prilagode trendovima na tržištu”.\nZelenović: HDZ i Vučić – lice i naličje iste politike\nVesić o tenku ispred stadiona: Ne očekujem reakciju UEFA\nU stanu na Zvezdari krio 60 kilograma marihuane, u „mercedesu“ još 20…\nNa Novom Beogradu upucan muškarac, hitno prebačen na…


Povratak legende: Vraća se neuništiva Nokija 3310 - Sputnjik Srbija\n16:16 14.02.2017 Preuzmite kraći link\nJedan od najpopularnijih mobilnih telefona u istoriji, poznat i po najizdržljivijoj bateriji, ponovo će se naći pred nostalgičnim ljubiteljima ovog brenda.\nSavremena verzija kultnog „Nokijinog“ telefona će koštati 59 evra, javlja portal „Venčurbit“.\nPrema pisanju portala, nova verzija kultnog finskog telefona bi mogla da bude interesantna za nostalgične ljubitelje ovog brenda, ali bi se i mnogima mogla svideti kao rezerva, „telefon za svaki slučaj“, ili drugi uređaj koji nose sa sobom.\nPrezentacija će biti održana na Svetskom kongresu mobilne tehnologije 26. februara u Barseloni.\nPored ove legende, kompanija HMD Global će istovremeno predstaviti još tri smartfona — Nokija 3, 5 i 6.\nI dok će Nokija 6 moći da se pohvali sa 5,5-inčnim ful HD ekranom, procesorom „snep dragon“ 430, 4 gigabajta RAM memorije i kamerom od 16 megapiksela, druga dva smartfona će imati slabije performanse.\nPrema glasinama, Nokija 5 će moći da se pohvali istim procesorom, 5.2 inčnim ekranom rezolucije 720 piksela, duplo manjom RAM memorijom i kamerom od 12 megapiksela.\nKultna Nokija 3310 u novom izdanju lako bi se mogla naći u prodaji odmah nakon 26. februara.


► MAT: Pad industrijske proizodnje u aprilu 16,6 odsto\n"Negativni efekat uticaja virusa na dinamiku industrijske proizvodnje premašio je uticaj ekonomske krize iz 2008. godine", navodi se u novom broju MAT-a.\n"Tekućeg rasta potrošačkih cena u aprilu nije bilo, a međugodišnji porast je osetno ispod donje granice ciljanog intervala", ističe se u MAT-u i navodi da je ukupna industrijska proizvodnja u aprilu međugodišnje smanjena za 16,6 odsto, tako da je nakon porasta u prvom tromesečju od 4,4 odsto, u periodu januar-april zabeležen pad od 0,8 odsto.\nElektroprivreda je u aprilu međugodišnje pala za 0,9 odsto, a u periodu januar-april 4,6 odsto. Rudarstvo je u aprilu imalo simboličan pad proizvodnje od\n0,1 odsto, a u periodu januar-april zadržalo je porast od 6,6 odsto.\nProizvodnja motornih vozila i prikolica je u aprilu međugodišnje smanjena za 84 odsto, a kragujevački Fijat je suočen ne samo sa nedostatkom tražnje, već i sa nedostatkom delova za proizvodnju, istakli su autori MAT-a.\nProcenjeno je da je delimičan oporavak industrijske proizvodnje u maju verovatan, na šta upućuju i rezultatimajske ankete u više od 1.300 preduzeća u Srbiji. Veliki broj preduzeća je najavio da će raditi sa dve trećine ili polovinom kapaciteta (metalska industrija, tekstilna industrija), ili će raditi sa minimalnim kapacitetom ili uopšte neće raditi (proizvodnja motornih vozila i delova zaautoindustriju, najveći deo industrije nameštaja, deo proizvodnje opreme za domaćinstva).\n"Oporavak može biti samo delimičan ne samo zbog tražnje u zemlji, već posebno zbog problema u zemljama koje su naše glavne izvozne destinacije i zemljama snabdevačima repriomaterijala", smatraju autori MAT-a.\nindustrijska proizvodnja /\nČadež je nedavno rekao: “Tu smo – gde smo i moramo da radimo zajedno, privrede su nam povezane više nego što ljudi znaju, što mogu i da pretpostave i što političari ne razumeju.” Ne...\nIndustrijska proizvodnja u Srbiji u februaru veća za 7,6 odsto negu u februaru 2019.\nIndustrijska proizvodnja u Srbiji u februaru ove godine bila je veća je za 7,6 odsto nego u februaru lane, a u odnosu na prosek 2019. godine bila je manja za 0,8 odsto, saopštio je danas...\nIndustrijska proizvodnja u nevoljama teret za ekonomiju evrozone\nIstraživanje poslovanja koje Evropska centralna banka pažljivo prati pokazuje da ekonomija evrozone usporava i da nije daleko od pada na negativne stope.\nPad industrijske proizvodnje u Srbiji u junu 6,1 odsto\nIndustrijska proizvodnja u Srbiji u junu ove godine je opala za 6,1 odsto u odnosu na isti mesec prošle godine, a u odnosu na prosek 2018. godine manja je za 2,5 odsto, saopštio je danas...


Teodosić promašio šut za pobjedu, pobjeda Partizana u Bolonji - BIGportal.ba\nTeodosić promašio šut za pobjedu, pobjeda Partizana u Bolonji\n5 Februara, 2020 5 Februara, 2020 0206\nHala: PalaDoca, 4.768 gledalaca\nSudije: Garsija, Katral, Racis\nCrno-beli su prvi slavili u Bolonji ove sezone u svim takmičenjima i izborili plej-of Evrokupa kao prvoplasirani tim iz grupe.\nKultna košarkaška dvorana “PalaDoca” bila je svedok još jednog duela za pamćenje između Partizana i Virtusa.\nKori Volden bio je apsolutni heroj Partizana sa 29 poena, 5 skokova, 2 asistencije i 3 ukradene lopte. Rašon Tomas je imao 10 poena uz 6 skokova, Trifunović je imao 8 i 4 skokova.\nTragičar iz Istanbula Rade Zagorac je izrastao u junaka u Bolonji jer je postigao ključni koš za pobedu nakon ukradene lopte u završnici meča. Gorak ukus ostavila je povreda Nemanje Gordića.\nVirtus: Marbl 3, Pajola, Baldi Rosi 3, Marković 17 (4as), Riči 9 (5sk), Delija 2, Kurno 3, Hanter 5 (4sk), Vims 5, Nikolić, Teodosić 24 (10as, 5sk), Gembl 11, Trener: Aleksandar ĐorđevićPartizan: Volden 29 (5sk), Zagorac 4, Pejdž 6 (4as), Gordić 1, Makadu, Jaramaz 6, Veličković 5, Birčević 6, Janković 4, Tomas 10 (6sk), Trifunović 8 (4sk), Mozli 6 (5sk), Trener: Andrea Trinkijeri\nNa drugoj strani sjajan je bio srpski tandem. Teodosić je postigao 24 poena uz 10 asistencija i 5 skokova, dok je Stefan Marković postigao 17 uz 3 skoka, 4 asistencije i 3 ukradene lopte.\nGembl je dodao 11, a Riči 9 i oni su faktički bili jedina ispomoć pomenutom tandemu.\nPotom smo imali novu “crnu seriju” i veliki broj izgubljenih lopti, pa je trojku pogodio Baldi Rosi, a Stefan Birčević odmah vratio istu.\nDo kraja poluvremena se nije desilo mnogo lepih stvari za crno-bele i pri odlasku na “veliki odmor” gubili su sa 47:35.\nU poslednjoj četvrtini, Partizan je režirao pravu dramu i potpuno rastužio navijače Virtus Bolonje.\nKorak po korak, Partizan je topio prednost Virtusa, a novu energiju crno-beli su dobili od Vila Mozlija koji je snažno prikucao jedan promašaj svojih saigrača.\nPartizan je osvojio prvo mesto u grupi, pa će bez opterećenja dočekati Trento 4. marta u Beogradu.\nIpak, crno-beli će svakako imati motiv da pobede jer će najbolji skor u Top 16 fazi doneti prednost domaćeg terena u plej-ofu.\nNele Karajlić predstavio svoja dva romana u Zvorniku


RTS :: Doktorku Cica Micu ni koronavirus ne sprečava da decu leči osmehom\nDruštvo Doktorku Cica Micu ni koronavirus ne sprečava da decu leči osmehom\nčetvrtak, 15. apr 2021, 17:00 -> 17:07\nDoktorku Cica Micu ni koronavirus ne sprečava da decu leči osmehom\n"Oni su krenuli sa doktor klovn onlajn razgovorima i imaju razgovore sa svakim detetom ponaosob, a to je zapravo ono što smo mi radili pre pandemije. Ulazili smo u svaku sobu, sa svakim detetom se rukovali, što više mislim da nećemo, ali sada možemo da pričamo sa njima. Isti je princip, samo fizički nismo sa njima u sobi", objašljava Momčilovićeva.\nIstakla je da je sve osmišljeno da se što manje opterećuju bolnice, kao i da se doktori klovnovi o svemu dogovaraju sa roditeljima ili starateljima.\n"Sve bolnice sa kojima smo mi sarađivali i radili ranije su obaveštene o našem radu, prihvatile su taj naš novi način rada, ali je na roditeljima da nas kontaktiraju i da zakažu doktor klovn onlajn sastanak", dodala je Momčilovićeva.\n"Ovo je sada prilika da deca koja se leče svuda po Srbiji mogu da stupe u kontakt sa nama, tj. mogu da zakažu pregled i postanu naši pacijenti", kaže čuvena doktorka Cica Mica.\nIpak, kaže, druženje na onlajn način nosi i poteškoće.\n"Mi bismo ranije ušli u sobu i onda odmah tu odmeriš prvo u kakvom je raspoloženju dete, da li ima neke strahove prema tebi, vidiš kakve igračke ima, možda vidiš obeležje nekog fudbalskog kluba pa znaš za koga navija... Možeš tako da mu priđeš mnogo lakše i njegove igračke da koristiš kao rekvizite. Ovo sada je za nas zadatak malo teži", kaže Momčilovićeva.\n"Ja se nadam da ćemo mi uskoro da se vratimo u bolnice", poručuje doktorka Cica Mica.


Press Online :: Društvo :: SRBIJA U JEZIVOM OBRUČU Zastrašujuće korone brojke u regionu, na Balkanu SVE VIŠE MRTVIH od opake zaraze\nSRBIJA U JEZIVOM OBRUČU Zastrašujuće korone brojke u regionu, na Balkanu SVE VIŠE MRTVIH od opake zaraze\nDa korona ume da iznenadi, niko nije bolji svedok od Srbije. Krajem juna i počtkom jula kada su svi mislili da će sunce nepovoljno uticati na opasni virus, desilo se ono najgore - brojevi su počeli da "divljaju", zaraženih je bilo svakim danom sve više, a crne statistike umrlih bile su gore od onih u aprilu.\nDanas, slika nešto drugačija. Ipak, opuštanja nema i ne sme biti. Danas je zabeleženo novih 30 slučajeva zaraze, dok su dve osobe preminule. Ipak, sa druge strane, region "bukti" i obruč oko Srbije se lagano steže. Da li nam preti novi talas?\nSituacija je dramatična u bezmalo svim zemljama sa kojima se graničimo. No, da počnemo od najozbiljnije, a to je Rumunija.\nRumunija obara rekorde\nIz ove zemlje u danima za nama dolaze alarmantni podaci. Prošle nedelje izbrojali su najveći broj zaraženih korona virusom od početka pandemije - njih 1.713 je otkriveno u samo jednom danu. Ukupan broj umrlih od početka pandemije bliži se brojci od 4.500.\nNi poslednji podaci koji su objavljeni na njihovom zvaničnom sajtu nisu ništa bolji. Juče je zabeležno 1.231 novi slučaj korona virusa, dok je umrlo njih čak 33.\nU Rumuniji alarmantno stanje\nPrethodnih dana u prestonici ove zemlje Bukureštu zabeleženi su protesti zbog najave pooštravanja epidemioloških mera koje mogu uzeti ozbiljan "danak" u danima pred nama.\nCrna Gora od korona fri zemlje do mogućeg karantina\nU petak smo bili svedoci velikog broja naših turista koji su zbog najavljenog nadzora od 18 sati požurili da se vrate kućama. Već tog dana na konferenciji za štampu Kriznog štaba, epidemiolog Darijia Kisić Tepavčević je govorila zašto je rizično u ovom trenutku biti u Crnoj Gori.\n- To su sve pokazatelji koji naglašavaju da se razlika u rizicima oboljevanja i umiranja sve više povećava - zaključila je pre tri dana Kisić Tepavčević.\nAko pogledamo poslenje podatke koji su stigli iz ove zemlje, situacija je iz dana u dan sve opasnija - kako za ovu zemlju tako i za sve naše turiste koji se još uvek nisu vratili iz ove zemlje, a takvih je više hiljada.\nCrnogorski Institut za javno zdravlje potvrdio je u nedelju 226 novozaraženih osoba, dok su u subotu uveče stigli rezultati oko hiljadu uzoraka koji su zbog malih kapaciteta crnogorskih laboratorija poslati ranije na analizu u Nemačku, a koji su potvrdili korona virus kod još 488 stanovnika Crne Gore.\nIako to ne deluje kao dramatična brojka, treba imati u vidu da je Crna Gora zemlja koja ima nešto preko 620.000 stanovnika.\n- Uzimajući u obzir sve novootkrivene slučajeve, ukupan broj trenutno aktivnih slučajeva kovida-19 u Crnoj Gori trenutno iznosi 3208, što je na 100 hiljada stanovnika 509 oboljelih - saopštile su crnogorske zdravstvene vlasti.\nMeđu povratnicima, najviše je onih koji su došli upravo iz Crne Gore.\nJednog dana obaraju rekorde, drugog se situacija značajno smiri - u najkraćem tako bi se mogla opisati situacija sa korona virusom u drugoj zemlji omiljenoj kod srpskih tursta.\nVeć krajem avgusta u širom Dalmacije po letovalištima krenula je situacija sa koronom da postaje sve ozbiljnija. Tada je veliki broj zemalja uveo obavezno testiranje nakon vraćanja iz Hrvatske.\nSrbi trenutno imaju mogućnost d uđu u ovu zemlju bez testa, ali, sa druge strane i Hrvatska je jedna od četiri zemlje u regionu za koju važi mera nadzora za sve srpske turiste koji se vrate sa letovanja ili putovanja u ovu zemlju.\nI u Hrvatskoj dosta naših turista\nPodci iz ove zemlje stigli su i za današnji dan i trenutno i danas je otkriveno novih 70 slučajeva zaraze, dok je pet osoba preminulo. Samo dan ranije bilo je 197 novootkrivenih što je pokazivalo da je stopa zaražavanja 72,4 na 100.000 stanovnika.\nMađarska postaje opasno žarište\nI u ovu zemlju regiona došlo je do velikog broja novih slučajeva mahom iz drugih zemalja. Stoga je Mađarska već početkom ovog meseca zabarikadirala svoje granice.\nDržavljani Srbije koji su kroz Mađarsku u tranzitu mogu da prođu kroz ovu državu pod uslovom da poseduju dokaz o razlogu putovanja, kao i o zemlji destinacije, da je ulazak u zemlju destinacije, kao susedne zemlje sa Mađarskom, obezbeđen.\nNajdramatičnije u Budimpešti\nSrpski državljani moraju da teritoriju Mađarske napuste najduže u roku od 24 sata, imaju pravo da koriste samo određenu tranzitnu rutu, kao i da se zaustavljaju na određenim odmaralištima samo iz neophodnih razloga (zdravstveni, tehnički), navodi se na sajtu Ambasade Srbije u Budimpešti.\nMađarska je uprkos tome postala ozbiljno žarište u Evropi. U ovoj zemlji je za poslednja 24 sata umrlo još osam obolelih od korona virusa, a potvrđeno je još 1.070 slučajeva zaraze, tako da nam i sa severa preti mogući priliv novih slučajeva.\nBosna i Hercegovina se ne smiruje\nPrethodnih dana iz susedne nam Bosne i Hercegovine, stizale su brojke koje nisu bile hrabrujuće. U većini slučajeva broj novozaraženih nije išao ispod 200 u jednom danu. Tkva je situacija i sa poslednjim presekom - 211 novootkrivenih slučajeva zaraze korona virusom i pet preminulih.\nOvo je još jedna zemlja u kojoj su sRBI mahom provodili odmore, budući da granica nije ni u jednom trenutku zatvorena, a ondašnje vlasti nisu tražile ni negativan PCR test, ni karantin za naše državljane.\nI BiH na listi za nadzor\nIpak, članovi našeg Kriznog štaba ovu su zemlju stavili na listu zemalja za nadzor - svi naši turisti pri povratku moraju da da se prijave kako bi imali zdravstveni nadzor u roku od 10 dana.\nSeverna Makedonija i Albanija u zaletu\nNi na južnim granicama naše zemlje situacija nije idealna. Naime Albanija i Severna Makedonija prethodnih dana su imale ozbiljan porast zaraženih korona virusom.\nUpravo je Albanija zemlja u kojoj letuje veliki broj naših državljana, pa se i iz ove zemlje naši državljani stavljaju pod nadzor.\nBrojke iz dana u dan poprimaju ozbiljne razmere pa je tako po psolednjem preseku u Albaniji bilo 159 novih slučajeva i četvoro preminulih, dok je u Severnoj Makedonija zabeležila čak 178 novozaraženih i takođe četiri smrtna slučaja.


Svečano otvoreno Evropsko prvenstvo za košarkaše do 16 godina\nNa startu -"crveni" sa Švedskom!\n- Ponosan na činjenicu što je Svjetska košarkaška federacija našem Košarkaškom savezu i državi Crnoj Gori povjerila organizacaciju jednog ovako značajnog takmičenja. Siguran da ćemo iznjedriti nove košarkaške asove, te da će odlična organizacija doprinijeti ne samo popularizaciji košarke medju mladima, već i turističkoj afirmaciji grada Podgorice i Crne Gore - proglasio je ministar sporta Nikola Janović otvorenim Evropsko prvenstvo za igrače do 16 godina koje će od danas do 19. biti odigrano u Sportskom centru ´´Morača´´ i dvorani Univerzitetskog sportsko-kulturnog centra.\nCrnogorska reprezentacija u grupi "D" večeras od 20,30 igra protiv Švedske, a rivali su joj i Španija i Letonija.\nPrvi takmičarski dan je petak, a utakmice će se igrati u Sportskom centru ´´Morača´´ i dvorani Univerzitetskog sportsko-kulturnog centra.


Maj 22, 2020 19:51\nPotpredsednik Srpske napredne stranke Marko Đurić poručio je danas u Staroj Pazovi da u svetu koji se ubzano razvija ni Srbija sebi ne može da priušti kolebanja i usporavanje razvoja, i zato je od ključnog značaja da u naredne četiri godine napredak naše države bude nastavljen uz vođstvo Srpske napredne stranke i predsednika Aleksandra Vučića.\nĐurić je, u razgovoru sa članovima Opštinskog odbora SNS, istakao da će naša zemlja u skladu sa planom "Srbija 2025" promeniti svoje lice.\n"Mi smo jedina politička snaga koja politiku i sudbinu Srbije planira decenijama unapred, a naše je da u naredne četiri nedelje objasnimo ljudima zašto je važno da i oni budu deo te borbe"'', kazao je Đurić.\nPredstojeći izbori će, uveren je Đurić, biti još jedno časno i pobedničko poglavlje u istoriji SNS, jer, kako je objasnio, naprednjaci ne prodaju političku maglu, već nude rezultate i jasnu politiku razvoja i napretka.\n"Političke alternative SNS su ljudi koji su od 2000. do 2012. ugasili 4000 preduzeća koja su gradili naši očevi dedovi, to su ljudi koji ne bi bili u stanju da zaštite ni najvitalnije srpske interese", rekao je Đurić.\nPobeda SNS je istovremeno, kako je objasnio, i najbolja garancija očuvanja srpskih državnih i nacionalnih interesa na Kosovu i Metohiji.\n"Možete da izađete pred ljude i kažete da Srbija neće prihvatiti bilo čiji diktat, da će štititi svoje interese kao suverena država, ali i da će nastaviti da više nego bilo kada ranije pruža pomoć našim ljudima na KiM. Oni su danas Srbija na KiM", poručio je Đurić, zahvalivši svom domaćinu, predsedniku OO SNS Đorđu Radinoviću na čestim posetama i akcijama podrške srpskom narodu u južnoj pokrajini.\nOn je sa ponosom istakao da SNS privlači i veliki broj pripadnika nacionalnih manjina, i da ostvaruje ubedljive pobede u nacionalno mešovitim sredinama, jer je uspela da stvori kritičnu masu ljudi svih nacionalnosti i njihovo okupljanje oko prioriteta državne politike.\nĐurić se danas, takođe, u Novom Sadu sastao sa polaznicima akademije mladih lidera SNS, sa kojima je, takođe, razgovarao o predstojećim izborima i situaciji na Kosovu i Metohiji.


Uvek je govorila da je njemu i baki zahvalna za sve\nDeda Milice Pavlović, Vladimir, preminuo je pre nekoliko dana, a i sama pevačica u medijima je često izjavljivala da su joj baba i deda bili kao roditelji.\nPročitajte još: "Bez njih ne bih bila JA": Milica Pavlović otkrila KO joj je slaba tačka i PODRŠKA\nUz njih je odrastala, pomagali su joj u svemu, a najviše da ispuni svoj san i postane pevačica. Posebnu ljubav imala je prema deki, koji je vodio svuda i sačekivao nakon koncerata, izlazaka, pa i nastupa.\nPre nekoliko dana u medijima je odjeknula vest, da je pevačicin voljeni deka preminuo. Iako se nije oglašavala, na Instagram storiju, postavila je samo simbole koji pokazuju ljubav, mir, molitvu... dovoljno da shvatimo, da je veoma teško podnela gubitak deke koga je obožavala.\nFoto: Printscreen Instagram story/senoritamilica\nMilica Pavlović se oprostila od deke\nBordoni u Beogradu: Balet majstor iz Italije vodi časove klasičnog baleta


Koliko leks specijalis košta običnog čoveka u Srbiji? | Kamatica\nPočetna > analiza > Koliko leks specijalis košta običnog čoveka u Srbiji?\nTekst objavljen: 05.05.2019 11:00\nDa podsetimo, leks specijalis je zakon kojim se određuje neka posebna oblast bitna za neku društvo. Najčešće ga donose Vlade određene zemlje kada žele da reše neki problem koji ne može drugačije da se reguliše. Mnogi verovatno, pored ovog domaćeg "specijalisa", pamte i onaj koji je nedavno donela susedna Hrvatska, popularni "Leks Agrokor".\nSmanjenje učešća za stambeni kredit ne važi za sve\nMoratorijum gotov, produženje samo uz dogovor između klijenta i banke\nProblem prezaduženih građana je problem koji nema indeksaciju u nekoj valuti. Prezaduženih ima u dinarima, evrima i švajcarcima. Bez mehanizma rešavanja prezaduženih klijenata banke nemaju problem da prezadužuju svoje klijente jer su upravo dobile potvrdu da će to kad - tad platiti država.\nJelena 18.04.2019 21:25\nEmitovanjem drzavnih obveznica rocnosti dve godine, prinos godisnji 7%, na 100.000 rsd placa se jos 14.000 rsd prinosa. Matematika jasna, nije jedino sto ce gradjani snositi samo glavnica nego i prinos....\nBrane 24.04.2019 9:58\nSvo ovo vreme muči me jedno pitanje: Ako se ovako pomaže jednoj grupi gradjana, koji su svojevoljno stupili u neki kreditni odnos, zašto to država ne bi isto uradilo i sa nama koji smo radili u državnim firmama i nismo primili platu za svoj rad dve i više godina. Da li je sada korektno da i mi iz te kategorije, a čini mi se da nas ima nekoliko hiljda, još izdvajama i pomažemo ove dužnike. Molim Vas ne pozivajte se na zakone o stečaju i Fond solidarnosti, jer da je bilo para bile bi podeljene kada su te firme radile. Sve je podešeno da se te firme badava prodaju i da radnici ne dobiju ništa. Možda bi mogli da se pozabavite i ovim problemom, jer u podnaslovu Va mpiše "Mi nudimo rešenje". Hvala\nsiniša mali zaduženi u chf ekonomija leks specijalis švajcarci dužnici u švajcarcima 11 milijardi koliko nas košta leks specijalis


SDA Sandžaka: MUP da poništi konkurs - SDA Sandžaka\nDanas je u Novom Pazaru u trening Centru OEBS-a održana zajednička pres konferencija na kojoj su učestvovali NJ.E. Dimitrios Kipreos i gospođa Antje Rothemund, šefica delegacije Saveta Evrope u Srbiji i predstavnici političkih partija podnosilaca izbornih lista za izbore odbornika u Skupštini grada Novog Pazara koje su potpisale "Kodeks ponašanja za lokalne izbore u Novom Pazaru."\nPotpredsjednik SDA Sandžaka i kandidat na listi za izbor narodnih poslanika Enis Imamović je istako da je Stranka demoktratske akcije Sandžaka dala ključni doprinos stvaranju pozitivne političke klime u Sandžaku. Izbori za nas su svečanost, a glasanje svečani čin, istako je Imamović.\n„Mi u SDA Sandžaka ocjenjujemo da izborne kampanje ove godine protiču u mnogo boljoj atmosferi nego proteklih i mi smo zadovoljni zbog toga.\nMedjutim, ja zelim da iskoristim ovu priliku i da upoznam javnost i gospodina Kipreosa, sa konkursom koji je raspisan za prijem novih policajaca u Prijepolju i Novom Pazaru.\nTaj konkurs prijeti da još više pogorša nacionalnu strukturu u MUP-u u Sandžačkim gradovima, a na štetu Bošnjaka.\nU ime SDA Sandžaka, tražim da se taj konkurs poništi, i tražim da se raspiše novi konkurs, koji će imati za cilj da usaglasi nacionalnu strukturu u MUP-u sa strukturom stanovništva.\nOd OEBS-a i gospodina Kipreosa, kao najvišeg predstavnika ove organizacije tražimo pomoć i podršku u ovom zahtjevu.“ – završio je svoje obraćanje medijima Enis Imamović\nPredsjednik SDA Sandžaka dr Sulejman Ugljanin danas je u Novom Pazaru na otvaranju Carinske ispostave rekao da to predstavlja jedan vrlo značajan elemenat u razvoju malih i srednjih preduzeća u ...


perpetuuM Mobile: Železnički muzej uzanog koloseka u Požegi\nŽeleznički muzej uzanog koloseka nalazi se odmah pored železničke stanice u Požegi. Formalno predstavlja deo Železničkog muzeja u Beogradu, ali zapravo je idejno čedo jednog čoveka - Stojana Stamatovića, dugogodišnjeg šefa požeške stanice, koji je većinu zbirke godinama sakupljao obilazeći napuštene železničke objekte i otpade, ali nažalost nije i doživeo svečano otvaranje muzeja u aprilu 1990. godine.\nU sklopu muzeja nalazi se više od 500 autentičnih eksponata, od kojih su svakako najznačajniji lokomotive i vagoni, napravljeni za kolosek širine 600, 760 i 1000 milimetara. Zbirka broji ukupno deset lokomotiva, od kojih je osam izloženo u muzeju a dve se nalaze u turističkom kompleksu "Šarganska osmica" na Mokroj gori.\nNajvrednija je svakako nemačka lokomotiva "Rama", proizvedena 1873. godine, koja predstavlja raritet svetskog značaja. "Rama" važi za jednu od najstarijih parnih lokomotiva u voznom stanju, a uz to je i jedini sačuvani primerak jedne od prvih serijski proizvedenih lokomotiva u svetu.\nOva lokomotiva saobraćala je po Bosni, po povlačenju iz službe dugo je bila parkirana na železničkoj stanici u Beogradu, a početkom šezdesetih godina prošlog veka garažirana je u Vrdniku, gde se nalazila sve do 1983. godine kada je premeštena u Požegu, gde je detaljno reparirana. Od tada do danas, Nemci su više puta nudili astronomske sume za njen otkup, ali na njihovu žalost "Rama" je ipak ostala u Srbiji.\nLokomotiva "Kralj Srbije"\nSlično putešestvije doživela je i najstarija lokomotiva proizvedena na Balkanu, ručno sastavljena u bravarskoj radionici rudnika u Majdanpeku 1882. godine, koja se zvanično zove "Kralj Srbije" a nezvanično "Milan", po Milanu Obrenoviću koji je krunisan za srpskog kralja iste godine.\nUprkos raširenom mišljenju, prva balkanska lokomotiva nije vukla prvi srpski putnički voz, već je korišćena u internom saobraćaju u majdanpečkom rudniku. Odmah nakon izgradnje ove lokomotive u istoj radionici je po ugledu na nju napravljena još jedna, koja je nazvana "Natalija" po tadašnjoj kraljici Srbije; međutim, dok je "Milan" preko Beograda i Vrdnika na kraju dospeo do muzeja u Požegi, "Natalija" je svoj radni vek završila - u starom gvožđu...\nLokomotiva Prvog partizanskog oklopnog voza\nPored ove dve, sigurno najznačajnije lokomotive, zanimljive su i parnjača "Kostolac" (zbog dva dimnjaka prozvana i "Dvoglava aždaja"), proizvedena 1916. godine u dalekoj Filadelfiji, kao i lokomotiva Prvog partizanskog oklopnog voza, proizvedena 1923. godine.\nU muzeju je izloženo i više vagona, od kojih treba posebno istaći blindirani salon-vagon austrougarskog cara Franca Jozefa iz 1897. godine, čiji enterijer je u ono vreme bio sinonim luksuza. A pored lokomotiva i vagona, tu su još i razna specijalna železnička vozila: radilice, dresine, probijači snega i slično, a tu su i autentične skretnice, okretnice, pružni prelazi, signali...\nKopija stanične zgrade\nU sklopu muzeja izgrađena je i replika starinske stanične zgrade, po ugledu na stanicu u Preljini kod Čačka. Zgrada se sastoji od čekaonice, šalter-sale i dve kancelarije, koje su opremljene originalnim nameštajem i uređajima iz vremena uskih pruga, a služi i kao mini-galerija fotografija vezanih za istoriju železnice na ovim prostorima.\nIako je u evropskim i svetskim okvirima jedan od tek šačice muzeja svoje vrste, Železnički muzej uzanog koloseka u Požegi nije dovoljno poznat ni kod nas, a kamoli među turistima iz inostranstva. Šteta, s obzirom na to da poslednjih godina (naročito na zapadu) ima sve više zaljubljenika u vozove i železnicu, i to posebno u starinske kompozicije kakve se više ne viđaju na prugama, pa bi ovaj muzej mogao da postane značajan turistički adut Požege i celog ovog kraja, kao što je to već slučaj sa drugim evropskim muzejima železnice uskog koloseka.\nAli, i pored skromne infrastrukture i praktično nikakvog marketinga, Železnički muzej u Požegi je za svaku preporuku, bili strastveni ljubitelj vozova ili ne. I to ne samo kao usputna stanica.


Nataša Kandić uporno traži, Kolinda Grabar Kitarović uporno odbija - Naši u svetu\nNataša Kandić uporno traži, Kolinda Grabar Kitarović uporno odbija\nObjavljeno 02/12/18 u 17:30\nFoto: Rekom/Youtube, arhiva, kolaž\nZAGREB – Direktorka Fonda za humanitarno pravo Nataša Kandić proteklih nekoliko meseci je u više navrata tražila službeni susret sa hrvatskom predsednicom Kolindom Grabar Kitarović, ali je poziv za sastanak iz kancelarije predsednice uvek odbijan.\nNataša Kandić tražila je susret sa predsednicom ispred Inicijative REKOM, koja zagovara osnivanje Regionalne komisije za utvrđivanje činjenica o ratnim zločinima i drugim teškim povredama ljudskih prava počinjenim na teritoriji nekadašnje SFRJ, a u jednom od zahteva za sastanak Kandić upozorava predsednicu Hrvatske da je prošlo 27 godina od početka ratova u kojima je ubijeno najmanje 130.000 ljudi, a da se sudbina 10.000 žrtava još uvek ne zna.\n„Činjenica da je predsednica Hrvatske s predsednikom Srbije uspostavila posebnu vezu posredstvom izaslanika dve strane koji bi trebalo da podstaknu brže i efikasnije ustanovljenje sudbine ubijenih i nestalih, pokazuje, kako se čini, da je njen prioritet bilateralna saradnja sa predsednikom Srbije umesto – mnogo izglednijeg – multilateralnog nastojanja da se reši ovaj gorući problem, što su i preporuke Evropske komisije“, navodi se u saopštenju dostavljenom Tanjugu.\nIz Kuće za ljudska prava Zagreb podsećaju da je Nataša Kandić „jedna od retkih aktivistkinja za ljudska prava koja već decenijama podstiče javnost i institucije Srbije da se suoče sa zločinima počinjenim tokom devedesetih u Hrvatskoj, BiH i na Kosovu“.\nKolinda Grabar KitarovićNataša Kandić\nHan sutra u Beogradu i Prištini – jedina tema kosovske carine\nOperisana bivša predsednica Hrvatske, očekuje je dug oporavak (FOTO)


Rusi su razumni ljudi: Kijev o verovatnoći ruske „invazije“ na Ukrajinu - Sputnjik Srbija\n10:38 14 Maj 2021\n21:01 19.04.2021 (osveženo 08:17 25.04.2021) Preuzmite kraći link\nReznjikov je za televiziju „Ukrajina 24“ rekao i da je uveren da Kijev ne bi trebalo da očekuje vojnu pomoć od evropskih zemalja, ali da u isto vreme zemlja može da očekuje podršku finansijske i tehničke prirode.\n„Čini mi se da imaju mogućnosti za donošenje oštrih odluka. Naravno, niko neće doći sa automatskim puškama da nas brani, to je očigledno“, smatra vicepremijer.\nRanije je šef evropske diplomatije Žozep Borelj izjavio da Evropska unija smatra da je raspoređivanje ruskih snaga u blizini ukrajinske granice „najveće u istoriji“.\nNemački ministar: Sprečiti eskalaciju sukoba u Ukrajini\nUkrajina, invazija, Kijev, Rusi


Demokrate su na vlasti, Slobodana Milosevica i njegovih kvazi-novinara – propagandista vise nema. A da li je tako? Pretpostavke da je sve dobro sa novim, demokratskim srpskim medijima daleko su od istine. Nadjena je ljudska bedrena kost na krovu jednog dzez kluba iza glavne zgrade srpske drzavne televizije RTS-a, jutro posto je NATO bomba pala na zgradu u centru Beograda. Sesnaestoro ljudi je poginulo – vecinom mladi portiri, tehnicari i sminkerke.\nBilo je to u aprilu 1999. i NATO bombardovanje Jugoslavije bilo je na vrhuncu, Slobodan Milosevic je jos uvek drzao cvrsto vlast u svojim rukama i vecina ljudi je to smatrala najgorim trenutkom mracnog doba za novinare u Srbiji, uhvacenih u procepu izmedju stroge drzavne kontrole i otudjenja od Zapada. U Beogradu su postojale duboke sumnje da je Milosevicevom rezimu odgovaralo bombardovanja zgrade, da bi dobio propagandne poene. Pojedinci su nagovestili da je rezimska obavestajna sluzba otkrivala unapred koje su zgrade bile na spisku meta NATO-a i ukazivali na to da nijedan od starijih urednika ili upravnika RTS-a nije bio u studijima u to vreme. Danas, bivsi direktor RTS-a, Dragoljub Milanovic, sluzi zatvorsku kaznu od deset godina zbog dovodjenja javne sigurnosti u ozbiljnu opasnost, jer nije evakuisao zgradu kada je izbio sukob sa NATO-om; u toku je sudjenje u Hagu Slobodanu Milosevicu za ratne zlocine; nekadasnja opozicija je sada na vlasti u Srbiji; i vecina ljudi na Zapadu verovatno smatra da je sve spremno za medije u evropskoj najnovijoj demokratiji. Na zalost, to nije slucaj. Ono sto je ostalo od Jugoslavije posle deset godina gradjanskog rata sastoji se od Srbije i Crne Gore, i mediji u obe republike se suocavaju sa ozbiljnim problemima. U Srbiji su nemacke firme kupile deonice u znacajnim medijskim kucama, ukljucujuci stare stubove komunistickog sistema, drzavni dnevni list "Politika" i popularni tabloid "Blic".Sada hiljade novinara i drugih medijskih radnika u novinama i u radio i televizijskim stanicama znaju da ce morati da izgube svoj posao jer je to posledica smanjenja broja zaposlenih u ovim i drugim medijskim institucijama.\nTakodje se puno negoduje jer se vladajuca Demokratska Opozicija Srbije, DOS, suvise mesa u poslove medija; cak porede srpskog premijera Zorana DJindjica sa Tonijem Blerom, zbog njegove zapazene sklonosti da se zali kada medijsko izvestavanje o njemu ili njegovoj politici nije preterano pohvalno. Ovakva atmosfera nelagodnosti se ne popravlja i zato sto su medijski baroni Milosevicevog rezima, kao sto su Zeljko Mitrovic i Bogoljub Karic jos uvek na svojim mestima, cak i ako su energicno prigrlili nov rezim.Mitrovic je osnovao RTV Pink, omiljenu stanicu Miloseviceve supruge, Mire Markovic, dok je Karic – nekada blizak Milosevicu – covek koji stoji iza BKTV.\nMilosevic se sluzio dvema glavnim taktikama za kontrolisanje informacija: novcanim kaznama i pretnjama onima koji se nisu ponasali u skladu sa politikom vladajuce stranke, a istovremeno je pokusavao da stvori mladu generaciju koja je apoliticna i ne postavlja previse pitanja. "Stotine televizijskih stanica na kojima je preovladjivala pop muzika i zabava slale su poruku 'zaboravi politiku – uzivaj u zivotu' ", kaze Stevan Niksic, glavni urednik nezavisnog magazina "Nin" u Beogradu, koji je i sam bio uhapsen za vreme Milosevicevog rezima. "Ovo je odavalo utisak da postoji raznovrsnost, izbor, dok su u stvarnosti celokupna tehnicka infrastruktura i oprema za emitovanje signala pripadale drzavi." Danas je TV Pink jos uvek tu i nudi u svom programu mesavinu glamura, rok muzike i povremeno zapadnih serija kao sto su "Mucke". Mitrovica cesto vidjaju na prijemima u zapadnim ambasadama.\nDopune postojecem medijskom zakonu ce skratiti predizborno medijsko cutanje, omoguciti menadzmentu na drzavnoj televiziji da smenjuje urednike i ograniciti prostor koji mediji mogu dati za izvestavanje o aktivnostima visokih drzavnih zvanicnika. Zakoni o radiodifuziji i transformaciji drzavnog radija i televizije u javnog izvestaca, koji su bili pripremljeni u saradnji sa medjunarodnim strucnjacima u avgustu, jos uvek nisu stupili na snagu. Savet Evrope i Organizacija za evropsku bezbednost i saradnju, OEBS, su u toku leta odrzali seriju obeshrabrujucih sastanaka sa politicarima i medijima, u pokusaju da se resi ova kriza. Medjunarodna federacija novinara (IFJ) je izjavila da je bila "zabrinuta zbog pokusaja crnogorskih politicara da manipulisu medijima preko niza izmena zakona koje bi mogli ugroziti uredjivacku nezavisnost".\nEjdan Vajt, generalni sekretar IFJ kaze: "Politicari ne smeju igrati politicke igre sa medijima. Izbori su presudan test demokratije i novinarima mora biti omoguceno da rade bez uplitanja sa strane. Javnost ima pravo da bude obavestena bez cenzurisanja i politickog mesanja preko svojih informativnih medija". "Vreme je da politicki lideri potisnu svoju zelju da oblikuju medijske poruke. Treba nam jasan znak da je Crna Gora posvecena onoj medijskoj politici koja garantuje gradjansko pravo na informaciju, koja podrzava moralno i nezavisno novinarstvo i koja je u skladu sa evropskim standardima."Vajt je iskazao vise optimizma u pogledu Beograda, gde je novi zakon, koji je imao za cilj da uskladi medijsku oblast sa medjunarodnim standardima, izglasan u skupstini u julu mesecu. "Bolje je imati bilo sta u zakonskim knjigama nego nista," smatra Vajt. Ipak, on upozorava na sve izrazeniju sklonost premijera DJindjica da se mesa u medijsku oblast: "Do nedavno su srpski novinari morali da zive u jednoj atmosferi sveprisutnog straha i zastrasivanja. Cini se da se DJindjic, nazalost, okrece starim metodima kontrole. Na to mora reagovati medjunarodna zajednica. "Takodje se uocava nelagodnost zbog masovnih otpustanja s posla koja predstoje. "Cinjenica da su nemacke firme kupile udeo medija nagovestava normalizaciju – ali na zalost, tamo je prilicno nemilosrdno trziste", kaze Vajt.\nKada je pocetkom ove godine 50 odsto deonica "Politike" prodato nemackoj kompaniji Vestdojce Algemajne Cajtung (Westdeutsche Allgemeine Zeitung), prva reakcija javnosti je bila "laki ukus gorcine", kaze srpska novinarka Aleksandra Jelesijevic-Raskovic. "Politika", kao najstariji srpski dnevni list, je neka vrsta nacionalnog simbola i nemacki okupatori su je za vreme drugog svetskog rata zabranili. Neke clanove porodice Ribnikar (osnivace lista) Nemci su uhapsili. Ali zivot je sigurno bolji sada nego za vreme Milosevica? Jelesijevic-Raskovic smatra da se nije dovoljno toga promenilo: "Ako me pitate ima li promena u medijima od Milosevicevog odlaska, moj odgovor bi bio: Ne vidim nijednu".\n"U toku poslednjih 10-12 godina, bilo je puno pritisaka, pretnji, ponekad su zivoti bili u opasnosti. Jos uvek ima pritisaka, jos uvek ima pretnji, urednicima i novinarima se sudi za izazivanje 'dusevnih patnji', jos uvek nema slobodnog pristupa informacijama. Malo je bolje nego sto je bilo, ali ne mnogo. Cudan je odnos izmedju politicara i novinara: oni su se borili da sklone Milosevica sa trona i da sebe postave na njega; mi smo se borili da sklonimo Milosevica sa trona – i tacka."\nDjovani Porta, sef medijskog odseka OEBS-a Beogradu, kaze: "Pod starim rezimom, to je bio sulud sistem, suluda situacija. Sada ce bit dosta otpustanja i dosta teskih odluka. Glavni problem je promena mentaliteta ljudi." Drzavna medijska kompanija, RTS, ima 7.600 zaposlenih i mnogi ce morati da odu. Racionalizacija RTS-a "po svoj prilici povlaci za sobom brojna otpustanja s posla", stoji u jednom saopstenju OEBS-a. "Prosecna starost zaposlenih je 49 godina, od kojih vecina nije kvalifikovana za posao koji sada obavlja." OEBS dodaje: "Stanje u kome se nalazi jos uvek analogna oprema za emitovanje je jako lose, i u najboljem slucaju, trebalo bi ga potpuno prebaciti na digitalni sistem, sto bi po svoj prilici podrazumevalo strane investicije ili zajednicka ulaganja".


RTCG - Radio Televizija Crne Gore - Nacionalni javni servis :: Nauka i tehnologija :: Ljekovi i herbicidi u krvi morskih kornjača\nISTRAŽIVAČI OTKRILI 02. 06. 2017. 23:45 >> 23:16 0\nLjekovi i herbicidi u krvi morskih kornjača\nTragovi ljekova, herbicida i drugih hemikalija otkriveni su u krvi zelenih morskih kornjača kod Velikog koralnog grebena, izjavili su danas istraživači.\nOvaj podatak dodatno ilustruje stepen zagađenja okeana.\n"Sve ono što ste se nađe u vašoj sudoperi, ono što prskate po svojim poljoprivrednim dobrima i ono što industrija odbaci, završi u okolini i u kornjačama kod Velikog koralnog grebena", navodi se u saopštenju Ejmi Hefernan, istraživača sa Univerziteta u Kvinslendu.\nNaučnici su analizirali krv kornjača rasprotranjenih duž zaliva Klivlend i Apstart u državi Kvinslend, kao i oko obližnjih ostrva Hovik.\nNa tom području su pronađeni tragovi stotina hiljada hemijskih proizvoda.\nNaučnici su između ostalog izolovali tragove ljekova koji se prepisuju za slučajeve gihta i srčane insuficijencije.\nUsljed klimatskih promjena, australijski Veliki koralni greben ugroženiji je nego što se mislilo. Porast temperature vode u martu i aprilu izazvao je najgoru dosad zabilježenu epizodu "izbjeljivanja" grebena koji se prostire na 2.300 kilometara.\nVeliki koralni greben Morska kornjača\nZa zaštitu Velikog koralnog grebena 300 miliona eura\nPrebacili dio korala sa Velikog koralnog grebena\n26. 11. 2017. 0\nPodnijeta krivična prijava za ubistvo kornjače\n09. 08. 2017. 1\nZaliv Boke bučan za kornjače


Zgrada UIO – Dodik dva puta povećao budžet BiH institucija dok nije namirio kuma Radišića – Banjaluka24\nZgrada UIO – Dodik dva puta povećao budžet BiH institucija dok nije namirio kuma Radišića\nKum predsjedavajućeg Predsjedništva BiH i šefa najveće stranke u Srpskoj Mile Radišić možda ostaje bez nelegalno sagrađene kafane „Kajak“, ali ga kao nadoknada za poslovni gubitak očekuje prodaja zgrade Upravi za indirektno oporezivanje u iznosu od od 84.250.000 KM.\nDa kum nije dugme, potvrđuje prije svega procedura javne nabavke za kupovinu zgrade UIO, koja je vođena na naćin da je potpuno jasno da je svjesno ciljana baš kumova zgrada. Tender je raspisivan po uslovima koje niko drugi nije mogao da ispuni i ponavljan nekoliko puta, dok nije raspisan po uslovima koje ispunjava jedino Radišićeva zgrada, ali i dok vladajući na bh. nivou nisu konsenzusom „obavili šta treba“ kako bi posao bio završen.\nZa oko 17.000 izgrađenih i neopremljenih kvadrata, kum od UIO traži nevjerovatnih 84.250.000 KM bez PDV, odnosno 98,5 miliona KM. S obzirom da je u pomenutoj kvadraturi oko 12.000 m2 kancelarijskog prostora, a ostatak su garaže i tehničke prostorije, da se zaključiti da je cijena skoro 3.000 km po kvadratnom metru.\nPošto maloporodajna cijena luksuznih stanova u Banjaluci ne prelazi 3.000 km/m2, dok je kvadrat garaža značajno jeftiniji, očigledno je da se radi o najmanje duplo „naduvanoj“ cijeni, gdje će UIO počastiti Radišića sa preko 50 miliona KM iznad maksimalne tržišne građevinske marže.\nUzimajući u obzir samo ovu „transakciju“, interesantno je ispratiti i tok dešavanja na relaciji SNSD – institucije BiH u periodu od njihovog povratka na vlast na nivou BiH. Godinama smo svjedoci Dodikove „borbe“ i „čuvanja Srpske“ od Bakira i Bakirovaca, kako treba da je sve više Srpske a sve manje BiH, kako je svako povećanje budžeta institucija BiH izdaja Srpske i slične „ratne“ izjave Dodika i njegovih stranačkih funkcionera koji sus rat uglavnom gledali preko malih ekrana.\nHronologija kaže da u prethodnom mandatu u kojem je na BiH nivou na vlasti bila opozicija iz Republike Srpske, budžet BiH insitucija nije povećan ni za marku. Ali šta se desilo kada je na vlast na bh. nivou ponovo zasjeo čuvar Srpske? U 2020. godini budžet zajedničkih institucija je sa 966 miliona porastao za 30 miliona na 996.000.000 KM, a u 2021. za još 30, na milijardu i 27 miliona. Za dvije godine teških borbi „reprezentacije Srpske“ na čelu sa čuvarom Srpske budžet bh. institucija porastao je tačno za 61 milion KM. UIO godinama „vuče“ nepotrošenih 37,9 miliona za zgradu i poništava javne pozive jer niko ne ispunjava uslove, ali zato Dodik nakon povratka na vlast dva puta povećava budžet bh. institucija za 61 milion i na kraju Radišić završava zgradu po cijeni koja predstavlja tačan zbir sredstava UIO i sredstava koja je namakao kum povećanjima budžeta.\nSve to pokazuje koliko dugo i brižljivo je pripreman ovaj „poslić“, koliko dugo traje i kakva je saradnja Dodika, Izetbegovića i Čovića kada je u pitanju pljačka narodnih para i namirivanje kumova – „kontroverznih biznismena“. Dodik je, prema sopstvenim stavovima, malo izdao Republiku Srpsku povećavajući budžet BiH da bi kum mogao da proda zgradu, ali i dalje ostaje „čvrsto“ na braniku Srpske u 2021. godini, rugajući se otvoreno i narodu i borcima.\nU isto vrijeme dok u Banjaluci teče finalizacija zajedničkog projekta kumova i bh. institucija, Dodik od gradonačelnika Banjaluke traži 4 miliona za pomoć zdravstvenim radnicima, iako je iznos koji njegov kum dobija samo na ovom poslu dovoljan da se svim zdravstvenim radnicima u Srpskoj povećaju plate za 10%. Kumova zarada samo na zgradi UIO bila bi dovoljna da pokrije i 400.000 ličnih invalidnina u Srpskoj ili da se izgradi gradska bolnica u Banjaluci.\nS obzirom da rejting SNSD od prošlih izbora vrtoglavo pada, da su im u Banjaluci perjanice Đajić, Topić i slični „trećepozivci“ i da je 2022. godina sve bliža, ponašanje kumova kao i pojedinih visokopozicioniranih kadrova i članova njihovih porodica izgleda kao panično ispumpavanje što više novca prije potpunog kraha koji ih očekuje na narednim izborima, ukoliko uopšte ostanu na vlasti do istih.\nVlast bi da mijenja CIK jer spečavaju izborne krađe


Za šest mjeseci boravka u Bolnici "Sveti vračevi" uspio je da unaprijedi rad pi-si-ar laboratorije, poveća kapacitet i osposobi nekoliko timova za efikasan i samostalan rad, a Tanić danas tvrdi da je ovo jedna od najboljih kovid laboratorija u BiH.\n"U bijeljinsku Bolnicu došao sam da pokrenem rad pi-si-ar laboratorije, koji je bio zaustavljen zbog zaražavanja lekara virusom korona, a od tada se mnogo toga promenilo, uspostavili smo nedvosmislene protokole za detekciju virusa korona, što je naš osnovni zadatak", ocijenio je Tanić.\nOn je istakao da je molekularne biologe i tehničko osoblje u Bijeljini obučio i upoznao o svakom koraku u detekciji virusa korona "ril tajm" /real time/ pi-si-ar metodom, odnosno, lančanom reakcijom polimeraze u realnom vremenu.\n"Cilj mog produženog boravka u bijeljinskoj Bolnici je da obučim osoblje da može sutra samostalno da radi bilo šta od detekcije patogena HIV, HCV, HBV", rekao je Tanić i dodao da su sa tri molekularna biologa i četiri obučena tehničara napravljena dva tima koji rade u smjenama.\n"Ako uzmemo u obzir da radimo sa jednim pi-si-ar aparatom i jednim biohazard sistemom, to je oziljna cifra, ali mi možemo da radimo i duplo više", naveo je Tanić.\nTanić je naučni radnik i radi na Univerzitetu u Beogradu, u Institutu za biološka istraživanja "Siniša Stanković", a njegov osnovni rad je vezan za molekularnu biologiju maligne ćelije.\n"Pošto kancerogeneza podrazumeva i rad sa virusima, takzovanim onkogenim virusima, otuda potiče i moje interesovanje za njih. Recimo, ja sam sa svojim timom uspeo da dizajniram, doduše, ne i da patentiram, metod za istovremenu detekciju, enotipizaciju i kvantifikaciju HBV/hepatitis B virus/", naveo je Tanić.\n"Tokom naučno-istraživačkog rada tima sa kojim radim, više puta smo dokazali tezu da je kancerogeneza evolutivni proces i da je u fazi nastanka /promocije/ kancera izrazita njegova genomska nestabilnost, koja se tokom progresije smanjuje.\nOvo otkriće je bacilo potpuno novo svetlo na kancerogenezu i ja sam veoma ponosan zbog toga", rekao je Tanić.\n"Danas imamo pojavu takozvanog britanskog, južnoafričkog ili brazilskog soja virusa korona i postavlja se pitanje da li je ono što medicina nudi u ovom trenutku efikasno i za nove sojeve", rekao je Tanić.\n"Tu može da se postavi i pitanje svrshishodnosti mera koje su primenjivane u nekim zemljama. Mislim da je zaključavanje loša ideja, a da je dobar potez napravila Švedska, koja je sa liberalnijim stavom postigla visok stepen kolektivnog imuniteta", ocijeni je Tanić.\n"Mislim da neće doći do pogoršanja situacije, zahvaljujući kolektivnoj imunizaciji, a onda i vakcinaciji", zaključio je Tanić.\n"Moje iskustvo u radu sa virusima traje više od 20 godina, a između ostalih radio sam na detekciji SARs-kov jedan i MERS-a, tako da ja nemam strah od virusa, jer znam kako treba raditi sa njima", rekao je Tanić i naveo da je u Bijeljinu došao na poziv direktora Bolnice "Sveti vračevi" Zlatka Maksimovića.\n"Molekularna biologija omogućava analizu određenih paketa gena koji u tumorigenezi mnogo znače, odnosno, poboljšavaju dijagnostiku, ali suključni i za terapiju. Ovakve vrste analiza, za sada, se ne rade u Republici Srpskoj i ja ću ostati tu sve dok ne postignemo cilj koji smo zacrtali", zaključio je Tanić.


Kragujevac na putu ka porodici „Pametnih gradova“ | Adria Daily\nNalazite se na:Početna»Događaji»Kragujevac na putu ka porodici „Pametnih gradova“\nOd danas je u Kragujevcu moguće beskontaktno plaćanje usluga javnog gradskog prevoza Mastercard beskontaknim karticama, što ga čini jednostavnijim i efikasnijim kako za stanovnike, tako i za posetioce Kragujevca. Projekat su implementirali Grad Kragujevac, Apex solutions, AIK Banka i kompanija Mastercard.\nOtvarajući panel diskusiju u ulozi domaćina direktor Gradske agencije za saobraćaj, Dušan Obradović istakao je: “Gradska agencija za saobraćaj je napravila niz iskoraka ka zadovoljstvu svojih korisnika. Pored naravno cene na koju GAS ne utiče, tri su ključna parametra za odabir gradskog prevoza kao svog vida svakodnevne migracije: tačnost, udobnost i informisanost. Mi smo na svim segmentima mnogo radili i uradili poslednjih dve godine kako bismo dostigli gradove svoje veličine u okruženju. A danas koristim ovu priliku da kažem da ovim činom plaćanja svim karticama Mastercard-a smo zapravo sustigli i prestigli mnogo veće gradove i sisteme čak i daleko razvijenih zemlja Evrope.”\n„Ponosni smo što je Kragujevac implementirao ovaj projekat koji naš grad modernizuje i dodatno približava konceptu „pametnih gradova“. Očekujemo da će naši sugrađani koji koriste gradski prevoz, kao i posetioci, mladi i studenti moći da se voze i plaćaju u javnom gradskom prevozu na brz, jednostavan i moderan način, kao što to čine stanovnici Londona, Sankt Peterburga, i drugih evropskih i svetskih gradova“, istakao je Ivica Momčilović, zamenik gradonačelnika Grada Kragujevca.\n„Mastercard radi sa više od 100 gradova širom sveta na uvođenju elektronskih plaćanja u javni prevoz. U svim tim gradovima, elektronska plaćanja su doprinela da svakodnevno funkcionisanje grada postane brže, jednostavnije i jeftinije. Ponosni smo što možemo da, svojom tehnologijom i iskustvom, učinimo da javni prevoz u Kragujevcu, kao jedan od ključnih elemenata gradske infrastrukture, postane bolji i da se time napravi odlučujući korak ka pametnom rastu Kragujevca i Srbije“, izjavila je ovom prilikom Jelena Ristić, direktorka za tržišta Srbije, Crne Gore i Bosne i Hercegovine kompanije Mastercard.\n„Digitalizacija je ključna konkurentska prednost u svim segmentima poslovanja u 21. veku i srpski bankarski sektor je konkurentan trendovima u Evropi. AIK Banka je kao jedna od vodećih banaka na tržištu, odredila razvoj digitalnih servisa i inovativnih projekata plaćanja kao jedno od svojih strateških opredeljenja. U ovaj projekat smo ušli kao jedan od partnera, koji će građanima Kragujevca, ali i svim posetiocima, pružiti najjednostavniji i najbrži metod plaćanja za korišćenje javnog gradskog prevoza“, rekao je Bojan Pavlović, direktor sektora direktnih kanala AIK Banke.\nPrethodni članakMinistar Nedimović uručio diplome drugoj generaciji polaznika Chipsy agro akademije\nSledeći članak Stefan Mihajlovski objavio novi roman „Ispod grla”


SREBRENKA GOLIĆ: Do sredine godine jednošalterski sistem izdavanja građevinskih dozvola u čitavoj RS - Opcija\nMinistar za prostorno uređenje, građevinarstvo i ekologiju Republike Srpske Srebrenka Golić izjavila je danas da će sve opštine iz sastava grada Istočno Sarajevo početi da primjenjuju jednošalterski sistem izdavanja građevinskih dozvola.\n“Elektronski sistem izdavanja građevinskih dozvola biće uveden kada budu završene javne evidencije, kada je riječ o zemljišnim knjigama, što je osnov za izdavanje elektronske dozvole”, rekla je Golićeva novinarima u Istočnom Sarajevu.\n“Opštine bi trebale da u digitalnoj formi imaju svu sprovedbenu plansku dokumentaciju, a osnov za zaživljavanje elektronske građevinske dozvole je vlasnički list, rješavanje imovinsko-pravnih odnosa, odnosno, izjednačavanje posjeda i gruntovnice”, ukazala je Golićeva.\n“Svima nam je cilj privlačenje investicija, kroz skraćivanje procedura, vodeći računa o ispunjavanju onih postupaka i procedura koji su Sporazumom o stabilizaciji i pridruživanju potrebni, ali i vodeći računa o evropskim direktivama”, navela je Golićeva.\n“Razgovarali smo i o odlaganju otpada, upoznali smo ih sa postupcima i fazama do kojih smo došli, a svakako stav lokalnih zajednica biće nam presudan kod plana upravljanja i trasiranja puta kojim putem će krenuti”, rekla je Golićeva.\n“Danas su nam ponuđena rješenja koja smo mi prihvatili i bitno je istaći da je onaj dio koji se odnosi na izmjenu zakona uređenja prostora i građenja koji obuhvata jednostepeno usvajanje regulacionih planova i sprovedbeno planskih dokumenata u našim opštinama od velike koristi, i za nas i za investitore”, naglasio je Ćosić, koji je i predsjednik Saveza opština i gradova Republike Srpske.\nOn je rekao da je na današnjem sastanku bilo riječi i o odlaganju otpada, sa kojim Istočno Sarajevo ima problem, jer deponije koje se nalaze u Palama i Trnovu ne zadovoljavaju uslove.\nGradonačelnik Istročnog Sarajevo Nenad Vuković i načelnik opštine Istočna Ilidža Marinko Božović saglasni su da današnji sastanak predstavlja jedan dobar pristup, jer se aktuelni problemi u funkcionisanju lokalnih zajednica stavljaju pred načelnike, te se uz konsultaciju sa njima otvaraju teme i traže adekvatna rješenja.\nDanašnji susret, prvi je u nizu sastanaka koje će Ministarstvo organizovati sa jedinicama lokalne samouprave, u vezi sa planiranim izmjenama propisa o uređenju prostora i građenju, prvenstveno u dijelu koji se odnosi na uvođenje elektronske građevinske dozvole.